tripathysagar/odia_wiki huggingface dataset:
ଖଣ୍ଡପଡ଼ା  (କ୍ରମିକ ସଂଖ୍ୟା: ୧୨୦) ନୟାଗଡ଼ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ଖଣ୍ଡପଡ଼ା  (ବି), ଖଣ୍ଡପଡ଼ା ବ୍ଳକ, ଭାପୁର ବ୍ଳକ  । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଅନୁଭବ ପଟ୍ଟନାୟକ ଆମ ଓଡ଼ିଶା ପ୍ରାର୍ଥୀ ସୌମ୍ୟ ରଞ୍ଜନ ପଟ୍ଟନାୟକଙ୍କଠାରୁ ୬୦୧ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ସିଦ୍ଧାର୍ଥ ଶେଖର ସିଂହ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ସୌମ୍ୟରଞ୍ଜନ ପଟ୍ଟନାୟକ 'ଙ୍କଠାରୁ ୧୬,୮୧୪ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୫୧ରୁ ୨୦୧୪ ମଧ୍ୟରେ ମୋଟ ୧୫ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ଶ୍ରୀ ରାମାୟଣ ଦର୍ଶନମ               ଭାରତୀୟ ଭାଷା କନ୍ନଡରେ ଏହା ଏକ ସର୍ବୋତ୍ତମ ଅନୁବାଦ । ମହାକାବ୍ୟ ରାମାୟଣକୁ କନ୍ନଡ ଭାଷାରେ କୁଭେମ୍ପୁ ନାମକ କବି ଖୁବ ଉନ୍ନତ ଶୈଳୀରେ ଅନୁବାଦ କରିଥିଲେ ।ଏହା ଅପେକ୍ଷୟକୃତ ନୂତନ ଯୁଗର ଅନୁବାଦ ହୋଇଥିଲେ ମଧ୍ୟ ଏଥିରେ ମୂଳ ରାମାୟଣର ସମସ୍ତ ବଇଶିଷ୍ଟତାକୁ ଅକ୍ଷୁର୍ଣ ରକ୍ଷା ଯାଇ ପ୍ରକାଶିତ ହେଇଥିଲା । ଏଠି ପାଇଁ କବି କୁଭେମ୍ପୁ ସାହିତ୍ଯ ଏକାଡେମି ତଥା 1967 ମସିହାରେ ସମ୍ମାନଜନକ ଜ୍ଞାନପୀଠ ପୁରସ୍କାରର ଅଧିକାରୀ ହେଇଥିଲେ । ବିଷୟବସ୍ତୁ ବାଲ୍ମୀକି ରାମାୟଣରେ ଥିବା ମୂଳ କଥାବସ୍ତୁକୁ ଅକ୍ଷୁର୍ଣ ରାଖୀ କବି ଏହାକୁ ଦିବ୍ୟ ଦୃଷ୍ଟି ଅନୁସାରେ ନୂତନ ଶୈଳୀରେ ଉପସ୍ଥାପନା କରିଛନ୍ତି । ଏଥିରେ ସମସ୍ତ ପାର୍ଥିବ ବିଷୟ ବସ୍ତୁର ସତ୍ୟତା , କ୍ରୂରତା ଓ ପାପ କର୍ମର ଅଧ୍ୟାତିମିକ ବର୍ଣ୍ଣନା କଥା ଶୈଳୀ ସହ ମିଶ୍ରଣ ପୂର୍ବକ ଉପସ୍ଥାପନା କରି ସମ୍ପୂର୍ଣ୍ଣ ସତ୍ୟତାର ବିଷୟ ମଧ୍ୟ ବର୍ଣ୍ଣନା କରିଛନ୍ତି । ମୂଳ କାହାଣୀର ପରିବର୍ତ୍ତନ ବାଲ୍ମୀକି ରାମାୟଣର ମୂଳ ଓ ମୁଖ୍ୟ ବିଷୟ ବସ୍ତୁକୁ ପରିବର୍ତ୍ତନ ନ କରି କୁଭେମ୍ପୁ ଏଥିରେ ଆହୁରି କିଛି ପ୍ରଯୁକ୍ତିକ ବିଷୟ ସଂଯୋଗ କରିଛନ୍ତି , ଯାହାଦ୍ୱାରା କାହାଣୀ ଆହୁରି ଜୀବନ୍ତ ହେଇପାରିଛି । କିଛି ନୂତନ ଚରିତ୍ର ମଧ୍ୟ ସେ ଯୋଗ କରିଛନ୍ତି , ଯାହାର ଆବଶ୍ୟକତା ଅନୁଭୂତ ହେଇଥିଲା । ସିତାଙ୍କ ଅଗ୍ନି ପ୍ରବେଶ କାହାଣୀ ସିତାଙ୍କ  " ଅଗ୍ନି ପ୍ରବେଶ "  ନାମରେ ଏକ ନୂତନ ଅଧ୍ୟାୟ ସେ ଯୋଡିଛନ୍ତି । ସୀତା ଜୀବନ ପ୍ରତି ବିତଶ୍ରୁହ୍ୟ ହେଇ ଲକ୍ଷ୍ମଣଙ୍କୁ ଆଦେଶ ଦେଇଥିଲେ ତାଙ୍କ ପାଇଁ ଚିତା ପ୍ରସ୍ତୁତ କରିବାକୁ । ସେ ସେହି ଚିତା ଉପରେ ଉପବେଶନ ମଧ୍ୟ କରିଥିଲେ ନିଜକୁ ଆତ୍ମାହୁତି ଦେବା ପାଇଁ । ଅଗ୍ନି ପ୍ରଜ୍ୱଳିତ ହେଇଥିବା ସମୟରେ ରାମ ଅଗ୍ନି ଭିତରକୁ ପ୍ରବେଶ କରି ସିତାଙ୍କୁ ଉଦ୍ଧାର କରିଥିଲେ । ଏହି ଘଟନା ରାମାଙ୍କ ସୀତାଙ୍କ ପ୍ରତି ଅଗାଢ ପ୍ରେମକୁ ସୁଚେଇବା ସହ ସୀତାଙ୍କ ନିର୍ମଳତାକୁ ସ୍ୱଚ୍ଛ ଭାବରେ ପ୍ରତିପାଦନ କରେ । ପୁସ୍ତକ ବିଷୟ ରେ କବି ଏହି ଲେଖା ପୂର୍ଣ କରିବାକୁ 9 ବର୍ଷ ସମୟ ନେଇଥିଲେ । ଏହି ପୁସ୍ତକ ମାତ୍ର ଗୋଟିଏ ପୁସ୍ତକ ଆକାରରେ 877 ପ୍ରୁଷ୍ଠା ବିଶିଷ୍ଟ ହେଇ ଏଥିରେ 22284 ଧାଡି ରହିଛି । ପ୍ରତିଟି ଧାଡି ଅତି ସୁନ୍ଦର ଭାବରେ ସଂଗୀତା ମୟ ଭାବରେ ସଜ୍ଜିତ ହୋଇଛି । ଏହାକୁ ଗିତିନାଟ୍ୟ ହିସାବରେ ବ୍ୟବହାର କରାଯାଇପାରେ । ଏହାକୁ ଭଗବାନ ରାମାଙ୍କ ପାଇ ଉପଯୁକ୍ତ ସମ୍ମାନ ବୋଲି କୁହାଯାଇଥାଏ ।
ହିନ୍ଦୁ ଧର୍ମ ଅନୁସାରେ ଯମ ହେଉଛନ୍ତି ମୃତ୍ୟୁର ଦେବତା।. ଯମଙ୍କୁ ହିନ୍ଦୁ ଧର୍ମରେ ବିଭିନ୍ନ ଭୁମିକାରେ ଦର୍ଶାଯାଇଥାଏ। ପୁରାଣ ରେ ଯମଙ୍କୁ ସଦାବେଳେ ନ୍ୟାୟ ଓ ଧର୍ମର ଦେବତା ଭାବେ ପୂଜା କରାଯାଇଥାଏ କିମ୍ବା ବର୍ଣନ କରାଯାଇଥାଏ। ଯମଙ୍କ ବିବରଣୀ ବୁଦ୍ଧ ଧର୍ମରେ ମଧ୍ୟ ଅଛି। ବୁଦ୍ଧ ଧର୍ମରେ ଯମଙ୍କୁ ବିଭିନ୍ନ କାହାଣୀରେ ବର୍ଣ୍ଣନା କରାଯାଇଛି। ବର୍ଣ୍ଣନା ଯମ ମୃତ୍ୟୁର ଦେବତା, ପୁରାଣ ଅନୁସାରେ ତାଙ୍କୁ କାଳ, ଜ୍ୱର, ବ୍ୟାଧି , କ୍ରୋଧ ଓ ଅସୁୟ ସାହାୟତା କରନ୍ତି।କଥା ଉପନିଷଧ ଅନୁସାରେ ଯମ ନ‌ଚିକେତଙ୍କ ଗୁରୁ ଥିଲେ, ସେ ଯମଙ୍କଠାରୁ ଜୀବନ, ମୃତ୍ୟୁ, ଆତ୍ମା ଓ ମୋକ୍ଷ୍ୟ ବିଷୟରେ ଜାଣିବାକୁ ପାଇଥିଲେ।ମହାଭାରତ ଅନୁସାରେ, ଯମ ଯୁଧିଷ୍ଠିରଙ୍କ ପିତା ଥିଲେ।
ଯୋନୀ ସ୍ରାବ ସ୍ୱାଭାବିକ କିମ୍ବା ଅସ୍ୱାଭାବିକ ହୋଇପାରେ  ଅଧିକାଂଶ ମହିଳା ଏବଂ ଝିଅମାନଙ୍କଠାରେ ସାଧାରଣ ଯୋନୀ ସ୍ରାବ ହୁଏ  ସ୍ରାବର ପରିମାଣ, ଗୁଣବତ୍ତା ଏବଂ ସଂରଚନା ବ୍ୟକ୍ତିବିଶେଷଙ୍କ ମାସିକ ଋତୁସ୍ରାବ, ଯୌନ‌କ୍ରିୟା ଓ ପ୍ରଜନନ ବିକାଶର ବିଭିନ୍ନ ପର୍ଯ୍ୟାୟରେ ଭିନ୍ନ ଭିନ୍ନ ହୋଇଥାଏ  ସାଧାରଣ ଯୋନୀ ସ୍ରାବ ପତଳା, ଜଳୀୟ କିମ୍ବା ମୋଟା ଅଠାଳିଆ ହୋଇପାରେ ଏବଂ ଏହା ଅମ୍ଳାନ କିମ୍ବା ଧଳା ରଙ୍ଗ‌ଯୁକ୍ତ ହୋଇପାରେ  ସାଧାରଣ ଯୋନୀ ସ୍ରାବର ପ୍ରବଳ ଗନ୍ଧ ନଥାଏ, କିମ୍ବା ଏହା ସ‌ହିତ ଗଲୁ ବା ଯନ୍ତ୍ରଣା ହୁଏନି  ଯୌନ ସକ୍ରିୟତା ସମୟରେ, ଗର୍ଭାବସ୍ଥାରେ ଓ ଜନ୍ମ ନିୟନ୍ତ୍ରଣ ବ୍ୟବ‌ହାର କଲା ସମୟରେ ଏହାର ପରିମାଣ ଅଧିକ ହୋଇପାରେ  ସାଧାରଣ ଯୋନୀ ସ୍ରାବ ତରଳ, ଜୀବକୋଷ‌ଯୁକ୍ତ ଏବଂ ଜୀବାଣୁଯୁକ୍ତ ହୋଇଥାଏ ଯାହା ଯୋନୀକୁ ତୈଳାକ୍ତ ଓ ସୁରକ୍ଷା ଦେଇଥାଏ । ଯୋନୀପଥ ଓ ଜରାୟୁଗ୍ରୀବାର ଜୀବକୋଷରୁ ଏହି ମିଶ୍ରଣ ଉତ୍ପନ୍ନ ହୁଏ ଏବଂ ଏହା ଯୋନୀ ଦ୍ୱାର ମାଧ୍ୟମରେ ଶରୀରରୁ ବାହାରିଥାଏ  ସାଧାରଣ ଯୋନୀ ସ୍ରାବକୁ ରୋକାଯାଇପାରିବ ନାହିଁ ଏବଂ ଡୁସ ଦେବାକୁ ବିଶେଷ ଭାବରେ ସୁପାରିଶ କରାଯାଏ ନାହିଁ  ଅଧିକାଂଶ ଯୋନୀ ସ୍ରାବ ଶରୀରର ସାଧାରଣ କାର୍ଯ୍ୟକୁ ପ୍ରତିପାଦିତ କରୁଥିବାବେଳେ ଏଥିରେ କିଛି ପରିବର୍ତ୍ତନ ହେଲେ ସଂକ୍ରମଣ କିମ୍ବା ଅନ୍ୟାନ୍ୟ ସମସ୍ୟାକୁ ପ୍ରତିଫଳିତ କରିପାରେ  ଯୋନୀ ସ୍ରାବରେ ପରିବର୍ତ୍ତନ ଆଣୁଥିବା ସଂକ୍ରମଣର କାରଣରେ ଯୋନୀପଥ ଇଷ୍ଟ ସଂକ୍ରମଣ, ଜୀବାଣୁ ଭାଜିନୋସିସ ଏବଂ କେତେକ ଯୌନ କ୍ରିୟା ସଞ୍ଚାରିତ ରୋଗ ସମୂହ ଅନ୍ତର୍ଭୁକ୍ତ ଥାଏ  ଅଣ-ସଂକ୍ରାମକ କାରଣଗୁଡ଼ିକରେ ଫେଣଯୁକ୍ତ ସ୍ନାନ କିମ୍ବା ବାହ୍ୟ ପଦାର୍ଥ ଯୋଗୁ ହୋଇପାରେ  ଅସ୍ୱାଭାବିକ ଯୋନୀ ଜଳ ନିଷ୍କାସନର ଗୁଣବତ୍ତା ଏହାର କାରଣ ଉପରେ ନିର୍ଭର କରେ, ସାଧାରଣତଃ ରଙ୍ଗ, ପରିବର୍ତ୍ତନ, ପରିମାଣ ବୃଦ୍ଧି, ଦୁର୍ଗନ୍ଧ, କିମ୍ବା ସଂପୃକ୍ତ ଅନ୍ୟାନ୍ୟ ଲକ୍ଷଣ ଯେପରିକି ଗଲୁ, ଜ୍ୱଳନ, ପେଲଭିକ ଯନ୍ତ୍ରଣା, ଅସ୍ୱାଭାବିକ ଯୋନୀ ରକ୍ତସ୍ରାବ, କିମ୍ବା ଯନ୍ତ୍ରଣା; ଯୌନ ସମ୍ଭୋଗ ସମୟରେ ଯନ୍ତ୍ରଣା ହୁଏ ।
ଲକ୍ଷ୍ମଣ ଗୌଡ଼  (ମୃତ୍ୟୁ: ୨୭ ଅପ୍ରେଲ ୧୯୭୯) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ୧୯୫୨ ଓ ୧୯୫୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ପାଡ଼ୁଆ ଓ ମାଲକାନଗିରି ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧ମ ଓ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଲକ୍ଷ୍ମଣ ଗୌଡ଼ଙ୍କ ବାପାଙ୍କ ନାମ ବଳରାମ ନାୟକ ଓ ପତ୍ନୀଙ୍କ ନାମ ରମାମଣି ନାୟକ । ରାଜନୈତିକ ଜୀବନ ଲକ୍ଷ୍ମଣ ଗୌଡ଼ ଓଡ଼ିଶା ରାଜନୀତିରେ ପ୍ରଥମେ ଉତ୍କଳ କଂଗ୍ରେସରେ ଏବଂ ପରେ ଜନତା ପାର୍ଟି ଓ ଗଣତନ୍ତ୍ର ପରିଷଦର କର୍ମୀ ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ମୃତ୍ୟୁ ଲକ୍ଷ୍ମଣ ଗୌଡ଼ ୧୯୭୯ ମସିହାର ଅପ୍ରେଲ ୨୭ ତାରିଖରେ ମୃତ୍ୟୁବରଣ କରିଥିଲେ ।
ପିରୋକ୍ସିକାମ ହେଉଛି ଏକ ନନଷ୍ଟେରଏଡାଲ୍ ଆଣ୍ଟି-ଇନ୍‌ଫ୍ଲାମେଟୋରୀ ଔଷଧ   ଯାହା ଯନ୍ତ୍ରଣା ଏବଂ ପ୍ରଦାହର ଚିକିତ୍ସା ପାଇଁ ବ୍ୟବହୃତ ହୁଏ । ଆର୍ଥ୍ରାଇଟିସ୍ ଏବଂ ଋତୁଶୂଳ ପରି ଅବସ୍ଥାରେ ଏହା ଦିଆଯାଇପାରେ । ଏହା ପାଟିରେ ଦିଆଯାଏ କିମ୍ବା ଚର୍ମରେ ପ୍ରୟୋଗ କରାଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବୁକୁଜ୍ୱାଳା, ଅଇ, ତରଳ ଝାଡ଼ା, ଲାଲ ଦାଗ, ମୁଣ୍ଡବିନ୍ଧା, ଫୁଲା ଏବଂ କାନନାଦ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲକ୍‌ସିସ, ବୃକ୍‌କ ସମସ୍ୟା, ଖାଦ୍ୟନଳୀ ରକ୍ତସ୍ରାବ, ହୃଦ ରୋଗ, ହୃଦ୍‌ପାତ ଏବଂ ଉଚ୍ଚ ରକ୍ତଚାପ ହୋଇପାରେ । ଗର୍ଭାବସ୍ଥାର ଉତ୍ତର ଭାଗରେ ଔଷଧ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହାର ନାମ ଅକ୍ସିକାମ ଔଷଧ ପରିବାରରେ ଅଛି ଏବଂ କ‌କ୍ସ-୧ ଓ କ‌କ୍ସ-୨କୁ ଅବରୋଧ କରି କାର୍ଯ୍ୟକ୍ଷମ ହୁଏ । ପିରୋକ୍ସିକାମ ୧୯୬୮ ମସିହାରେ ପେଟେଣ୍ଟ ହୋଇଥିଲା ଏବଂ ୧୯୭୯ରେ ଚିକିତ୍ସା ବ୍ୟବହାର ପାଇଁ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ଏକ ମାସର ଔଷଧ ବାବଦ ୨୦୨୧ ସୁଦ୍ଧା ପ୍ରାୟ  ୫ ଖର୍ଚ୍ଚ ହୋଇଥାଏ । ଯୁକ୍ତରାଷ୍ଟ୍ରରେ ଏହି ଔଷଧ ଖର୍ଚ୍ଚ ପ୍ରାୟ ୩୦ ଡଲାର ଅଟେ । ଏହାକୁ ଅନେକ ବେପାର ନାମରେ ବିକ୍ରି କରାଯାଏ ।
ଢେଙ୍କାନାଳ ବ୍ରିଟିଶ ଶାସନ ସମୟର ଏକ ଗଡ଼ଜାତ ବା ଦେଶୀୟ ରାଜ୍ୟ ଯାହାକି ଅଧୁନାତନ ଓଡ଼ିଶାର ଢେଙ୍କାନାଳ ଜିଲ୍ଲା । ଦେଶୀୟ ରାଜ୍ୟର ମିଶ୍ରଣ ସମୟରେ ଏହା ୧୯୪୮ ମସିହାରେ ଭାରତ ସହିତ ମିଶିଥିଲା । ଇତିହାସ ଇତିହାସ କହେ, ୧୫୨୯ ବେଳକୁ ଢେଙ୍କା ଶବର ନାମକ ଏକ ଜନ ଜାତି ରାଜା ଅଧୀନରେ ଢେଙ୍କାନାଳ ଦେଶୀୟ ରାଜ୍ୟ ରହିଥିଲା । ତତକାଳୀନ ଉତ୍କଳର ରାଜା ଶ୍ରୀ ପ୍ରତାପରୁଦ୍ର ଦେବଙ୍କ ଦକ୍ଷିଣାଞ୍ଚଳ ଦାୟୀତ୍ୱରେ ଥିବା ମନ୍ତ୍ରୀ ତଥା ବେବର୍ତ୍ତାଙ୍କଦ୍ୱାରା କରାଯାଇଥିବା ଏକ ବିଜୟ ଅଭିଯାନ ପରେ ଏହି ଅଞ୍ଚଳ ମହାରାଜାଙ୍କ ଶାସନାଧୀନ ହେଲା । ତତ୍କାଳୀନ ରାଜା ଉକ୍ତ ବେବର୍ତ୍ତାଙ୍କୁ ଢେଙ୍କାନାଳ ରାଜ୍ୟର ରାଜା ନିଯୁକ୍ତି କରିଥିଲେ। ଏହା ପରେ ବଂଶାନୁକ୍ରମିକ ଭାବେ ବେବର୍ତ୍ତାଙ୍କ ବଂଶଧର ଏହି ରାଜ୍ୟକୁ ରାଜୁତି କଲେ । ଏହି କ୍ରମରେ ରାଜା ଭାଗିରଥୀ ପ୍ରତାପ ଢେନାନାଳର ରାଜା ହୋଇଥିଲେ ଯାହାଙ୍କ ଅମଳରେ ଏହି ରାଜ୍ୟ ମରାଠାମାନଙ୍କଦ୍ୱାରା ଆକ୍ରମଣର ଶିକାର ହୋଇଥିଲା। ତେବେ ରାଜା ଭାଗିରଥୀ ପ୍ରତାପ ଏହାର କଡା ଜବାବ ଦେଇ ମରାଠା ଶତ୍ରୁ ଆକ୍ରମଣରୁ ଢେକାନାଳକୁ ରକ୍ଷା କରିବାରେ ସମର୍ଥ ହୋଇଥିଲେ । ଫଳରେ ରାଜା ଭାଗିରଥୀ ପ୍ରତାପ ଲୋକପ୍ରିୟତା ହାସଲ କରିଥିଲେ ଏବଂ ତାଙ୍କୁ  "ମହେନ୍ଦ୍ର ବାହାଦୁର"  ଉପାଧୀରେ ଭୁଷିତ କରାଯାଇଥିଲା । ରାଜା ଢେଙ୍କାନାଳର ଶାସକ ମାନଙ୍କ ମଧ୍ୟରେ ୧୮୬୯ ପରବର୍ତ୍ତୀ ସମୟର ଶାସକମାନଙ୍କୁ ମହାରାଜା ଉପାଧିରେ ଭୂଷିତ କରାଯାଇଛି।
ବତାସୀ ଝଡ଼ ୧୯୮୧ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଆରତୀ ଦାସ । ଏହି କଥାଚିତ୍ରଟିର କାହାଣୀ ରଚନା କରିଥିଲେ ରମେଶ ମହାନ୍ତି ଓ ସତ୍ୟବ୍ରତ ମହନ୍ତି । ବିଜୟ ମିଶ୍ର ଏହି କଥାଚିତ୍ରଟିର ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ରମେଶ ମହାନ୍ତି । ସଙ୍ଗୀତକାର ସଲୀଳ ଚୌଧୁରୀ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଅସୀମ ବସୁ ଏହି କଥାଚିତ୍ରଟିର କଳା ନିର୍ଦ୍ଦେଶନା ଦେଇଥିଲେ । ଅକ୍ଷୟ ମହାନ୍ତି  (କାଶ୍ୟପ), ଜୟା ବି., କାଶି ରଥ, ନରେନ୍ଦ୍ର ବେହେରା, ରାଧା ପଣ୍ଡା, ଦୁଃଖୀରାମ ସ୍ୱାଇଁ, ପୁଷ୍ପା ପଣ୍ଡା, ମଧୁମିତା, ରୁନୁ ପରିଜା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ  । ଅଭିନୟ ଅକ୍ଷୟ ମହାନ୍ତି  (କାଶ୍ୟପ) ଜୟା ବି. ଦୁଃଖୀରାମ ସ୍ୱାଇଁ କାଶି ରଥ ରାଧା ପଣ୍ଡା ନରେନ୍ଦ୍ର କୁମାର ବେହେରା  (ନରୀ) ପୁଷ୍ପା ପଣ୍ଡା ମଧୁମିତା ରୁନୁ ପରିଜା ଗୀତ ଓ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ସଲୀଳ ଚୌଧୁରୀ  । ରମେଶ ଜେନା ଓ ଅତୁଲ ମହାକୁଡ଼ ଆଦି ଗୀତିକାର ଏହି କଥାଚିତ୍ରଟିର ଗୀତ ରଚନା କରିଥିଲେ । ସିକନ୍ଦର ଆଲାମ, ଲୀଳା ଘୋଷ, ହେମଲତା, କେ.ଜେ. ୟେସୁଦାସ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ସୋମନାଥ ରଥ  (୧୯୨୪-୨୦୧୩) ଗଞ୍ଜାମ ଜିଲ୍ଲାର ସୋରଡା ବ୍ଳକ ଅନ୍ତର୍ଗତ ବଡ଼ଗଡ଼ ଗ୍ରାମରେ ଜନ୍ମିତ ଜଣେ ପ୍ରଖ୍ୟାତ ଓକିଲ ଓ ରାଜନୈତିକ ନେତା ଥିଲେ । ସେ ଓଡ଼ିଶା ବିଧାନ ସଭାର ବାଚସ୍ପତି ଭାବେ ୧୯୮୦ରୁ ୧୯୮୪ ପର୍ଯ୍ୟନ୍ତ ଦାୟିତ୍ୱ ନିର୍ବାହ କରିଥିଲେ । ୨୦୧୩ ଅକ୍ଟୋବର ମାସ ୭ତାରିଖ ରାତି ୮ଟା ବେଳେ ବରିଷ୍ଠ କଂଗ୍ରେସ ନେତା, ବିଧାନ ସଭାର ପୂର୍ବତନ ବାଚସ୍ପତି ଓ ସାଂସଦ ସୋମନାଥ ରଥଙ୍କର ଦେହାନ୍ତ ହୋଇଯାଇଛି । ତାଙ୍କ ପିତା କାଶୀନାଥ ରଥ ଓ ମାତା ସାବିତ୍ରୀ ଦେବୀ ଭଞ୍ଜନଗରରେ ଆସି ବାସ କରିବା ପରେ ସୋମନାଥ ତାଙ୍କର ସ୍କୁଲ ଜୀବନ ଭଞ୍ଜନଗରରେ ଆରମ୍ଭ କରିଥିଲେ । ଭଞ୍ଜନଗର ଉପେନ୍ଦ୍ର ଭଞ୍ଜ ହାଇସ୍କୁଲ ଓ ପରେ ବ୍ରହ୍ମପୁର ଖଲ୍ଲିକୋଟ କଲେଜରେ ଗ୍ରାଜୁଏସନ୍ ପରେ କଟକ ମଧୁସୂଦନ ଲ 'କଲେଜରେ ଓକିଲାତି ଶିକ୍ଷାଲାଭ କରିଥିଲେ । ୧୯୫୧ରୁ ଓକିଲାତିକୁ ପେସା ଭାବେ ଗ୍ରହଣ କରିଥିଲେ । ଛାତ୍ରଜୀବନରୁ କଂଗ୍ରେସ ରାଜନୀତିରେ ସଂପୃକ୍ତ ସୋମନାଥ ପ୍ରଥମେ ଆର୍‌ସିଏମ୍ଏସ୍‌ର ସଭାପତି ଭାବେ ନିର୍ବାଚିତ ହୋଇଥିଲେ । କଂଗ୍ରେସ ଦଳର ଅନେକ ସାଂଗଠନିକ ପଦ ପଦବୀରେ ରହି ସେ ପ୍ରଥମଥର ପାଇଁ ୧୯୭୧ରେ ଭଞ୍ଜନଗରର ବିଧାନ ସଭା ଆସନରୁ ନିର୍ବାଚିତ ହୋଇଥିଲେ । ପୁଣିଥରେ ସେ ୧୯୭୪ରେ ଭଞ୍ଜନଗର ଆସନରୁ ବିଜୁ ପଟ୍ଟନାୟକଙ୍କୁ ପରାଜିତ କରି ବିଧାନ ସଭାକୁ ନିର୍ବାଚିତ ହୋଇ ନନ୍ଦିନୀ ଶତପଥୀଙ୍କ ମୁଖ୍ୟମନ୍ତ୍ରୀତ୍ୱ ସମୟରେ ରାଜ୍ୟର ସ୍ୱାସ୍ଥ୍ୟ ଓ ନଗର ଉନ୍ନୟନ ବିଭାଗର ରାଷ୍ଟ୍ରମନ୍ତ୍ରୀ ହୋଇଥିଲେ । ୧୯୭୭ ନିର୍ବାଚନରେ କଂଗ୍ରେସର ପରାଜୟ ହୋଇଥିଲା । ସେ ମଧ୍ୟ ପରାଜିତ ହୋଇଥିଲେ । ତେବେ ୧୯୮୦ରେ ପୁନର୍ବାର ନିର୍ବାଚିତ ହୋଇ ୧୯୮୪ ପର୍ଯ୍ୟନ୍ତ ଜାନକୀବଲ୍ଲଭ ପଟ୍ଟନାୟକଙ୍କ ମୁଖ୍ୟମନ୍ତ୍ରୀତ୍ୱରେ ବିଧାନ ସଭାରେ ବାଚସ୍ପତି ଆସନ ଅଳଙ୍କୃତ କରିଥିଲେ । ସେ ୧୯୮୪ରୁ ୧୯୮୫ ପର୍ଯ୍ୟନ୍ତ ରାଜ୍ୟ କୃଷିମନ୍ତ୍ରୀ ଭାବେ ସେ ଦାୟିତ୍ୱ ନିର୍ବାହ କରିଥିଲେ । ୧୯୮୫ରେ ଆସିକା ଲୋକ ସଭା ଆସନରୁ ନିର୍ବାଚିତ ହୋଇଥିଲେ । ଲୋକ ସଭାର ପେନାଲ୍ ବୋର୍ଡ ଚେୟାରମେନ୍ ମଧ୍ୟ ହୋଇଥିଲେ । ସେ ଥିଲେ ଭଞ୍ଜନଗର ସହରର ନବ ନିର୍ମାତା । ତାଙ୍କର ଶାସନ କାଳ ମଧ୍ୟରେ ସହରର ବିକାଶ ପାଇଁ ଅନେକ କାର୍ଯ୍ୟ କରିଯାଇଛନ୍ତି । ଭଞ୍ଜନଗରର ସାବିତ୍ରୀ ମହିଳା ମହାବିଦ୍ୟାଳୟ, ଦୂରଦର୍ଶନ କେନ୍ଦ୍ର ପ୍ରତିଷ୍ଠା କରାଇଥିଲେ । ସେ କବି ସମ୍ରାଟ ଉପେନ୍ଦ୍ର ଭଞ୍ଜ ମହାବିଦ୍ୟାଳୟ, କବି ସମ୍ରାଟ ଉପେନ୍ଦ୍ର ଭଞ୍ଜ ଶିକ୍ଷକ ଶିକ୍ଷା ମହାବିଦ୍ୟାଳୟ ତାଙ୍କରି ଉଦ୍ୟମ ଯୋଗୁଁ ଗଢ଼ି ଉଠିଥିଲା କେଏସୟୁବି କଲେଜର ପ୍ରତିଷ୍ଠାତା ସଦସ୍ୟ ଥିଲେ । ସେହିପରି ତାଙ୍କ ସମୟରେ ଆଇନ ମହାବିଦ୍ୟାଳୟ ଓ ପିଜି କ୍ଳାସ୍ ଆରମ୍ଭ କରିବାକୁ ଉଦ୍ୟମ କରିଥିଲେ । କିନ୍ତୁ ଏହି ଦୁଇଟି ମହାବିଦ୍ୟାଳୟ କିଛିବର୍ଷ ଚାଲିବା ପରେ ବନ୍ଦ ହୋଇଯାଇଥିଲା । ଭଞ୍ଜନଗର କୃଷିବିଜ୍ଞାନ କେନ୍ଦ୍ର, ଦମକଳ କେନ୍ଦ୍ର, ମତ୍ସ୍ୟ ଜାଆଁଳ କେନ୍ଦ୍ର, ଡହ ମଧ୍ୟମ ଜଳସେଚନ ଯୋଜନା, ଭିତିରି ବେଡିଗୋବା କ୍ଷୁଦ୍ର ଜଳପକଳ୍ପ, ସାହିତ୍ୟ ପରିଷଦ, କବିସମ୍ରାଟ ଷ୍ଟାଡିୟମ୍, ଭଞ୍ଜନଗରରେ ସିଭିଲ୍ କୋର୍ଟ, ଗ୍ୟାଲେରିଠାରେ ଉନ୍ନୀତ ସ୍ୱାସ୍ଥ୍ୟକେନ୍ଦ୍ର ପ୍ରତିଷ୍ଠା ଦିଗରେ ତାଙ୍କର ଅତୁଳନୀୟ ଅବଦାନ ରହିଥିଲା । ବାଚସ୍ପତି କାଳରେ ସେ ଏକ ଐତିହାସିକ ପଦକ୍ଷେପ ନେଇ ଓଡ଼ିଶା ସେକ୍ରେଟାରୀଏଟରୁ ବିଧାନ ସଭା ସେକ୍ରେଟାରୀଏଟକୁ ଅଲଗା କରିଦେଇଥିଲେ । ଯାହାକି ଦେଶର ପ୍ରଥମ ବିଧାନ ସଭା ସେକ୍ରେଟାରୀଏଟ ଭାବେ ପରିଚିତ ଲାଭ କରିଥିଲା । ସେ ଲୋକ ସଭାରେ ସଦସ୍ୟ ଥିଲାବେଳେ ଏକ ବେସରକାରୀ ବିଲ୍ ଜରିଆରେ ବ୍ରହ୍ମପୁରରେ ହାଇକୋର୍ଟର ଏକ ସ୍ଥାୟୀ ବେଞ୍ଚ ପ୍ରତିଷ୍ଠା ପାଇଁ ସ୍ୱତନ୍ତ୍ର ବିଲ୍ ପାସ୍ କରାଇଥିଲେ । ସ୍ୱାସ୍ଥ୍ୟମନ୍ତ୍ରୀତ୍ୱ ସମୟରେ ପରିବାର ନିୟୋଜନ ଯୋଜନା ପ୍ରଣୟନରେ ଉଲ୍ଲେଖନୀୟ ଭୂମିକା ଗ୍ରହଣ କରି ସର୍ବଭାରତୀୟସ୍ତରରେ ସେ କାରୱେ ଆୱାଡରେ ସମ୍ମାନିତ ହୋଇଥିଲେ । ସେ ଜଣେ ସ୍ୱନାମଧନ୍ୟ ଓକିଲ ଭାବେ ସାରା ରାଜ୍ୟରେ ପରିଚିତ ଥିଲେ । ଗତ ୨୦୧୨ ମସିହାରେ ତାଙ୍କୁ ଶ୍ରେଷ୍ଠ ଓକିଲ ଭାବରେ କଟକ ମଧୁଜ୍ୟୋତି ସମ୍ମାନ ପ୍ରଦାନ କରାଯାଇଥିଲା ।
ମା ଗୋଜବାୟାଣୀ, ୧୯୯୯ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ସନକ ଦେବତା ଏହି କଥାଚିତ୍ରଟିର ପ୍ରଯୋଜନା କରିଥିଲ ଏବଂ କାହାଣୀ ରଚନା କରିଥିଲେ । ଶୀର୍ଷାନନ୍ଦ ଦାସ କାନୁନ୍‌ଗୋ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ବସନ୍ତ ସାହୁ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ମନୋଜ ପଣ୍ଡା ଓ ଅନୁ ଚୌଧୁରୀ । କୁନା ତ୍ରିପାଠୀ, ନମ୍ରତା ଦାସ, ପ୍ରଦ୍ୟୁମ୍ନ ଲେଙ୍କା, ପିଣ୍ଟୁ ନନ୍ଦ, ବିନାୟକ ମିଶ୍ର, ନବ ଆଚାର୍ଯ୍ୟ, ରୀନା ବେହେରା, ସୁବ୍ରତ ଦାସ, ଜୀମୁତା, ଜୟନ୍ତି କର, ମନୋଜ ପଣ୍ଡା, ନିମାନନ୍ଦ ପାତ୍ର, ପ୍ରିୟମ୍ବଦା ରାୟ, ତୃପ୍ତି ସିହ୍ନା, ଶ୍ରୀକୃଷ୍ଣ ସାମଲ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନେତ୍ରୀ ଅନୁ ଚୌଧୁରୀ ଓ କୁନା ତ୍ରିପାଠୀ ଏହି କଥାଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଅଭିନୟ ଅନୁ ଚୌଧୁରୀ କୁନା ତ୍ରିପାଠୀ ନମ୍ରତା ଦାସ ପ୍ରଦ୍ୟୁମ୍ନ ଲେଙ୍କା ପିଣ୍ଟୁ ନନ୍ଦ ବିନାୟକ ମିଶ୍ର ନବ ଆଚାର୍ଯ୍ୟ ରୀନା ବେହେରା ସୁବ୍ରତ ଦାସ ଜୀମୁତା ଜୟନ୍ତି କର ମନୋଜ ପଣ୍ଡା ନିମାନନ୍ଦ ପାତ୍ର ପ୍ରିୟମ୍ବଦା ରାୟ ତୃପ୍ତି ସିହ୍ନା ଶ୍ରୀକୃଷ୍ଣ ସାମଲ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ସ୍ୱରୂପ ନାୟକ । ଶୀର୍ଷାନନ୍ଦ ଦାସ କାନୁନ୍‌ଗୋ, ସୁରେଶ ପରିଡ଼ା ଆଦି ଗୀତିକାରମାନେ ଏହି କଥାଚିତ୍ରଟିରେ ଗୀତ ରଚନା କରିଥିଲେ । ଶ୍ରୀକାନ୍ତ ଦାସ, ତୃପ୍ତି ଦାସ, ଘନଶ୍ୟାମ ପଣ୍ଡା ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଡଙ୍ଗରିଆ କନ୍ଧ ନିୟମଗିରି ପର୍ବତରେ ରହୁଥିବା ଆଦିମ ଜନଜାତି । ମୁଖ୍ୟତଃ ପୋଡୁଚାଷଦ୍ୱାରା ଏମାନେ ଜୀବିକା ନିର୍ବାହ କରିଥାନ୍ତି । ଡଙ୍ଗର ( ପାହାଡ)ରେ ରହୁଥିବାରୁ ଏମାନଙ୍କର ଏଭଳି ନାମକରଣ ହୋଇଛି  । ଡ଼ଙ୍ଗରିଆ କନ୍ଧଙ୍କର କଥିତ ଭାଷା ହେଲା କୁଇ ଯାହା କି ଏକ ଦ୍ରାବିଡ ଭାଷା । ଏମାନଙ୍କ ମଧ୍ୟରେ ବହୁ ନାରୀ ବିବାହ ଏବେ ମଧ୍ୟ ପ୍ରଚଳିତ । ଏମାନେ ପୂଜା କରୁଥିବା ଦେବଦେବୀ ହେଲେ ଧରଣୀ ପେନୁ ଏବଂ କୋଟେଇବାଳୀ । ମେରିଆ ପୂଜା  ( ବଳି ପ୍ରଥା) ଡ଼ଙ୍ଗରିଆ କନ୍ଧମାନଙ୍କର ମୁଖ୍ୟ ପର୍ବ ଯେଉଁଥିରେ ଧରଣୀପେନୁକୁ ଖୁସି କରିବା ପାଇଁ ପୋଢବଳି ଦିଅଯାଇଥାଏ  ।
ପଲିଷ୍ଟାଇରିନ ସଲଫୋନେଟ୍ସ ଏକ ଔଷଧ ସମୂହ ଯାହା ଉଚ୍ଚ ରକ୍ତ ପୋଟାସିୟମର ଚିକିତ୍ସା ପାଇଁ ବ୍ୟବହୃତ ହୁଏ । ଏହାର ପ୍ରଭାବ ସାଧାରଣତଃ କିଛି ଘଣ୍ଟାରୁ କିଛି ଦିନ ନେଇଥାଏ । ଏହା ପାଟିରେ ଦିଆଯାଇପାରେ କିମ୍ବା ମଳଦ୍ୱାର ପଥରେ ବ୍ୟବହୃତ ହୋଇପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଭୋକ ହ୍ରାସ, ପାକଅନ୍ତନଳୀରେ ସମସ୍ୟା, କୋଷ୍ଠକାଠିନ୍ୟ ଏବଂ କମ୍ ରକ୍ତ କ୍ୟାଲସିୟମ୍ ହୋଇପାରେ । ଗମ୍ଭୀର ପାର୍ଶ୍ୱ ପ୍ରତିକ୍ରିୟା ହେଲେ ଅନ୍ତନଳୀରେ ଆଘାତ, ଇଲେକ୍ଟ୍ରୋଲାଇଟ୍ ଅସ୍ୱାଭାବିକତା ଏବଂ ହୃଦ୍‌ପାତ ହୋଇପାରେ । ଏହା ଏକ କାଟାୟନ ବିନିମୟ ରେଜିନ ଭାବରେ କାମ କରେ । ୧୯୫୮ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ସୋଡିଅମ ପଲିଷ୍ଟାଇରିନ ସଲଫୋନେଟ୍ସ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୪୫୦ ଗ୍ରାମର ସୋଡିଅମ ଲୁଣର ମୂଲ୍ୟ ୨୦୨୧ ମସିହାରେ ୬୦ ଡଲାର ଥିଲା । ଯୁକ୍ତରାଜ୍ୟରେ ସୋଡିଅମ ଲୁଣର ମୂଲ୍ୟ ୮୧ ପାଉଣ୍ଡ ଥିଲାବେଳେ କ୍ୟାଲସିଅମ ଲୁଣର ମୂଲ୍ୟ ୧୨୫ ପାଉଣ୍ଡ ଥିଲା ।
ଫୁସ୍ରୋ ଏକ ଭାରତୀୟ ବିଜ୍ଞାପିତ ଅଞ୍ଚଳ   ଅଟେ । ଏହା ଝାଡ଼ଖଣ୍ଡର ବୋକରୋ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଫୁସ୍ରୋ ସହରର ମୋଟ ଜନସଂଖ୍ୟା ୮୩୪୬୩ ଅଟେ । ସେଥି ମଧ୍ୟରୁ ୫୩.୭୮% ଜଣ ପରୁଷ ହୋଇଥିବା ବେଳେ ୪୬.୨୨% ଜଣ ନାରୀ ଅଟନ୍ତି । ଫୁସ୍ରୋର ସାକ୍ଷରତା ହାର ୬୨.୯୫% ଅଟେ । ଏହା ଜାତୀୟ ହାରଠାରୁ ୧.୮୯% ପ୍ରତିଶତ ଅଧିକ ଅଟେ । ସେଥିରୁ ୩୮.୮୪% ପ୍ରତିଶତ ପୁରୁଷ ଓ ୨୪.୧୧% ନାରୀ ଅଟନ୍ତି । ୧୪.୯୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଓଡ଼ିଆ, ହିନ୍ଦୀ ଫୁସ୍ରୋର ସରକାରୀ ଭାଷା ଅଟେ ।
ଏମ୍ପାଗ୍ଲିଫ୍ଲୋଜିନ, ଅନ୍ୟମାନଙ୍କ ମଧ୍ୟରେ ଏକ ବ୍ୟବସାୟୀକ ନାମ ଜାର୍ଡିଆନ୍ସ, ଏକ ଔଷଧ ଯାହା ଟାଇପ୍-୨ ମଧୁମେହ ରୋଗର ଚିକିତ୍ସା ପାଇଁ ଉପ‌ଯୁକ୍ତ ଖାଦ୍ୟ ଏବଂ ବ୍ୟାୟାମ ସହିତ ବ୍ୟବହୃତ ହୁଏ  ମେଟଫର୍ମିନ ଏବଂ ସଲଫୋନିଲୁରିଆ ଅପେକ୍ଷା ଏହା କମ୍ ପସନ୍ଦ କରାଯାଏ  ଏହା ମେଟଫର୍ମିନ୍ କିମ୍ବା ଇନସୁଲିନ ସହିତ ଏକତ୍ର ବ୍ୟବହୃତ ହୋଇପାରେ  ଟାଇପ୍ 1 ଡାଇବେଟିସ୍ ପାଇଁ ଏହା ସୁପାରିଶ କରାଯାଏ ନାହିଁ  ଏହା ପାଟିରେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୂତ୍ରାଶୟ ସଂକ୍ରମଣ, କବକ ସଂକ୍ରମଣ ଏବଂ ଗଣ୍ଠି ଯନ୍ତ୍ରଣା ଅନ୍ତର୍ଭୁକ୍ତ  କ୍ୱଚିତ୍ କିନ୍ତୁ ଅଧିକ ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ଫୋର୍ନିଅରସ ଗାଙ୍ଗ୍ରିନ ନାମକ ଏକ ଚର୍ମ ସଂକ୍ରମଣ ଏବଂ ସାଧାରଣ ରକ୍ତରେ ଶର୍କରା ସ୍ତର ସହିତ ମଧୁମେହିକ କିଟୋଏସିଡୋସିସ ହୋଇପାରେ ଗର୍ଭାବସ୍ଥାରେ ଏବଂ ସ୍ତନ୍ୟପାନରେ ବ୍ୟବହାର କରିବା ସୁପାରିଶ କରାଯାଏ ନାହିଁ  ଉଲ୍ଲେଖନୀୟ ବୃକ୍‌କ ରୋଗୀ ବ୍ୟକ୍ତିଙ୍କଠାରେ ବ୍ୟବହାର ସୁପାରିଶ କରାଯାଏ ନାହିଁ, ଯଦିଓ ଏହା ସାମାନ୍ୟ ବୃକ୍‌କ ସମସ୍ୟାର ପ୍ରଗତିକୁ ମନ୍ଥର କରିବାରେ ସାହାଯ୍ୟ କରିଥାଏ  ସୋଡ଼ିଅମ ଗ୍ଲୁକୋଜ କୋ-ଟ୍ରାନ୍ସପୋର୍ଟର-୨ର ଏମ୍ପାଗ୍ଲିଫ୍ଲୋଜିନ ଏକ ଇନହିବିଟର ବା ପ୍ରତିବନ୍ଧକ ଅଟେ ଏବଂ ମୂତ୍ରରେ ଚିନି ନିଷ୍କାଶନ ବୃଦ୍ଧି କରି କାର୍ଯ୍ୟକ୍ଷମ ହୋଇଥାଏ  ୨୦୧୪ରେ ଆମେରିକାରେ ଏବଂ ୟୁରୋପୀୟ ୟୁନିଅନରେ ଏମ୍ପାଗ୍ଲିଫ୍ଲୋଜିନ ଡାକ୍ତରୀ ବ୍ୟବହାର ପାଇଁ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୧୯ମସିହାରେ ଏହାର ମୂଲ୍ୟ ୩୬.୫୯ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ ୪୨୨ ଡଲାର ଅଟେ । ୨୦୧୭ ମସିହାରେ ଏହା ଯୁକ୍ତରାଷ୍ଟ୍ରରେ ୨୨୮ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ଦୁଇ ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା
ଇମାଟିନିବ  (ଇଂରାଜୀ ଭାଷାରେ , ବିକ୍ରୟ ନାମ ହ୍ଲିଭେକ/ ) ଏକ କେମୋଥେରାପି ଔଷଧ   ଯାହା କର୍କଟ ରୋଗ ଚିକିତ୍ସା ନିମନ୍ତେ ଦିଆଯାଏ  । ବିଶେଷତଃ କ୍ରନିକ ମାୟେଲୋଜେନସ ଲିଉକେମିଆ  ( ବା ), ଫିଲାଡେଲଫିଆ କ୍ରମୋଜୋମ-ପଜିଟିଭ  (ପିଏଚ+) -  ( +) ଥିବା ଆକ୍ୟୁଟ ଲିମ୍ଫୋସାଇଟିକ ଲିଉକେମିଆ ବା ଏଏଲଏଲ   ( ବା ), ଗାସ୍ଟ୍ରୋଇଣ୍ଟେସ୍ଟାଇନାଲ ସ୍ଟ୍ରୋମାଲ ଟ୍ୟୁମର ବା ଜିଆଇଏସଟି   ( ବା ), ସିସ୍ଟମିକ ମାସ୍ଟୋସାଇଟୋସିସ   ଓ ମାୟେଲୋଡିସପ୍ଲାସ୍ଟିକ ସିଣ୍ଡ୍ରୋମ   ଇତ୍ୟାଦି ରୋଗମାନଙ୍କରେ ଏହା ଦିଆଯାଏ  । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ତରଳ ଝାଡ଼ା, ମାଂସପେଶୀ ଯନ୍ତ୍ରଣା, ମୁଣ୍ଡବଥା ଓ ରାସ ହୋଇପାରେ । ପାର୍ଶ୍ୱ ପ୍ରତିକ୍ରିୟା ସାଂଘାତିକ ହେଲେ ପାକଅନ୍ତନଳୀ ରକ୍ତସ୍ରାବ  , ଅସ୍ଥିମଜ୍ଜା ଦମନ  , ଯକୃତ ସମସ୍ୟା  , ଜଳ ନିରୋଧ   ଓ ହୃତ୍‌ପାତ ହୋଇପାରେ । ଗର୍ଭାବସ୍ଥାରେ ଏହା ଶିଶୁପ୍ରତି ହାନିକାରକ ହୋଇପାରେ । ଏହା ଏକ ବିସିଆର-ଏବିଏଲ ଟାଇରୋସିନ-କାଇନେଜ ଇନହିବିଟର   - - । ଏହି ଔଷଧଦ୍ୱାରା କର୍କଟ କୋଷମାନଙ୍କର ବୃଦ୍ଧି ଧୀର ହୁଏ ବା ସ୍ଥିରିକୃତ ମୃତ୍ୟୁ ହୁଏ । ସନ ୨୦୦୧ରେ ଚିକିତ୍ସା କ୍ଷେତ୍ରରେ ଯୁକ୍ତରାଷ୍ଟ୍ର ଆମେରିକାରେ ଇମାଟିନିବ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ବର୍ଷର ଡୋଜର ହୋଲସେଲ କ୍ରୟ ମୂଲ୍ୟ ୧,୩୮୬.୪୯ରୁ ୧୯,୧୬୨.୫୦ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ବର୍ଷ ଡୋଜର ହୋଲସେଲ ମୂଲ୍ୟ ୮୪,୪୦୮.୭୮, ଯେତେବେଳେକି ସଂଯୁକ୍ତ ରାଷ୍ଟ୍ରରେ ସନ ୨୦୧୬ରେ ଏହି ପରିମାଣର ମୂଲ୍ୟ ୨୦,୯୮୦ ପାଉଣ୍ଡ ଥିଲା । ଏହା ଜେନେରିକ ଔଷଧ ନାମରେ   ମଧ୍ୟ ସନ ୨୦୧୭ରେ ଏହା ବିକ୍ରୟ ହେଉଛି ।
ମଧୁସୂଦନ ମହାପାତ୍ର ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ହୋଇଥିବା ଦ୍ୱିତୀୟ ଓଡ଼ିଶା ବିଧାନ ସଭା ନିର୍ବାଚନରେ ସେ ଆସ୍କା-ସୁରଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ମଧୁସୂଦନ ମହାପାତ୍ର କଂଗ୍ରେସ ଦଳର ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ କାର୍ଯ୍ୟ କରିଥିଲେ ।
ଲୋଚନ ଧାଙ୍ଗଡ଼ା ମାଝି  (୨୦ ଫେବୃଆରୀ ୧୯୧୬ - ୧୯ ଫେବୃଆରୀ ୧୯୯୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ୧୯୬୭ ଓ ୧୯୭୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଧର୍ମଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୪ର୍ଥ ଓ ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଲୋଚନ ଧାଙ୍ଗଡ଼ା ମାଝି ୧୯୧୬ ମସିହାର ଫେବୃଆରୀ ୨୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କାନ୍ଥା ଧାଙ୍ଗଡ଼ା ଓ ପତ୍ନୀଙ୍କ ନାମ ଇନ୍ଦିରା ଧାଙ୍ଗଡ଼ା ମାଝି । ରାଜନୈତିକ ଜୀବନ ଲୋଚନ ଧାଙ୍ଗଡ଼ା ମାଝି ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ମୃତ୍ୟୁ ଲୋଚନ ଧାଙ୍ଗଡ଼ା ମାଝି ୧୯୯୧ ମସିହାର ଫେବୃଆରୀ ୧୯ ତାରିଖରେ ୭୪ ବର୍ଷ ବୟସରେ ମୃତ୍ୟୁବରଣ କରିଥିଲେ ।
୧୯୬୬   ଗ୍ରେଗୋରି ପାଞ୍ଜି ଅନୁସାରେ ଶନିବାର ଦିନ ଆରମ୍ଭ ହେଇଥିବା ଏକ ସାଧାରଣ ବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 1966 ବର୍ଷ, 2 ଶହସ୍ରାବ୍ଦର 966 ବର୍ଷ, 20 ଶତାବ୍ଦୀର 66 ବର୍ଷ, ଏବଂ ୧୯୬୦ ଦଶକର 7 ବର୍ଷ ଥିଲା ।
କାର୍ତ୍ତିକ ପ୍ରସାଦ ତରିଆ  (ଜନ୍ମ: ୨୬ ଫେବୃଆରୀ ୧୯୫୨) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୮୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବୀରମହାରାଜପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା କାର୍ତ୍ତିକ ପ୍ରସାଦ ତରିଆ ୧୯୫୨ ମସିହାର ଫେବୃଆରୀ ୨୬ ତାରିଖର ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଧୁଙ୍କୁ ତରିଆ ଓ ପତ୍ନୀଙ୍କ ନାମ ଶୈଳଶ୍ରୀ ତରିଆ । ରାଜନୈତିକ ଜୀବନ କାର୍ତ୍ତିକ ପ୍ରସାଦ ତରିଆ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୮୯ ମସିହାରୁ ୧୯୯୦ ମସିହା ପର୍ଯ୍ୟନ୍ତ ସେ ଓଡ଼ିଶା ବିଧାନ ସଭାରେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ ।
ପ୍ରତିବନ୍ଧକ କାର୍ଡିଓମାଇଓପାଥି  ହେଉଛି ହୃତ୍‌ପିଣ୍ଡ ମାଂସପେଶୀର ଏକ ରୋଗ ଯେଉଁଥିରେ ନିଳୟଗୁଡ଼ିକ ସଠିକ୍ ଭାବରେ ସଂକୋଚନ ସତ୍ତ୍ୱେ ଉପ‌ଯୁକ୍ତ ଭାବରେ ଶିଥିଳ ହୁଏ ନାହିଁ ଓ ରକ୍ତ ଭରି ପାରେ ନାହିଁ । ଏହାର ଲକ୍ଷଣରେ ବ୍ୟାୟାମ କରିବା ଶକ୍ତି କମିଯିବାଠାରୁ ଆରମ୍ଭ କରି ଆଟ୍ରିଆଲ ଫିବ୍ରିଲେସନ ଓ ହୃଦ୍‌ପାତ ହୋଇପାରେ । କେତେକ କ୍ଷେତ୍ରରେ ହଠାତ୍ ହୃଦ୍‌‌ରୋଧ ହୋଇ ରୋଗର ପ୍ରଥମ ସୂଚନା ଦିଏ । ଅନ୍ୟାନ୍ୟ ଜଟିଳତା ମଧ୍ୟରେ ଯକୃତ ବିଫଳତା ଓ ରକ୍ତ ଜମାଟ ବାନ୍ଧିପାରେ । ଏହାର ସାଧାରଣ କାରଣ ହେଉଛି ଆମିଲଏଡୋସିସ, ସାର୍କଏଡୋସିସ୍, ହେମୋକ୍ରୋମାଟୋସିସ୍ ଏବଂ ଲୋଫଲର ଏଣ୍ଡୋକାର୍ଡ଼ାଇଟିସ । ଅନ୍ୟାନ୍ୟ କାରଣ ମଧ୍ୟରେ ଷ୍ଟୋରେଜ ରୋଗ, ମଧୁମେହ, ସ୍କ୍ଲେରୋଡର୍ମା, ବିକିରଣ ଥେରାପି, କେତେକ ଔଷଧ ଏବଂ କର୍କଟ ରୋଗ ଅନ୍ତର୍ଭୁକ୍ତ ଥାଏ  ଇଲେକ୍ଟ୍ରୋକାର୍ଡ଼ିଓଗ୍ରାମ, ହୃତ୍‌ପିଣ୍ଡର ଅଲଟ୍ରାସାଉଣ୍ଡ ଓ ଏଣ୍ଡୋକାର୍ଡ଼ିଆଲ ବାୟିପ୍ସି କରି ରୋଗ ସମର୍ଥିତ କରିପାରନ୍ତି । ଏହି ରୋଗ ଆରୋଗ୍ୟ ସାଧ୍ୟ ନୁହେଁ  ମୂଳ କାରଣ ଏବଂ ହୃଦ୍‌ପାତ ନ ହେବା ପାଇଁ ପଦକ୍ଷେପ ନେଇ ଚିକିତ୍ସା କରାଯାଏ  ହୃଦ୍‌ଘାତକୁ ଡାଇୟୁରେଟିକ, ଫୁରୋସେମାଇଡ, କ୍ୟାଲସିଅମ ଚ୍ୟାନେଲ ବ୍ଲକର କିମ୍ବା ବିଟା ବ୍ଲକର ଦେଇ ଚିକିତ୍ସା କରାଯାଇପାରେ  ସାର୍କଏଡୋସିସ୍ ପାଇଁ ଆଣ୍ଟିଆରିଦମିକ ଏବଂ ଇମ୍ମ୍ୟୁନୋସପ୍ରେସାଣ୍ଟସ ସାଧାରଣ ଭାବରେ ବ୍ୟବହୃତ ହୋଇଥାଏ। ରକ୍ତ ଅପସାରଣ କରି ହେମୋକ୍ରୋମାଟୋସିସ ଚିକିତ୍ସା କରାଯାଏ । କେତେକ କ୍ଷେତ୍ରରେ ହୃତ୍‌ପିଣ୍ଡ ପ୍ରତିରୋପଣ ଏକ ବିକଳ୍ପ ହୋଇପାରେ  ପ୍ରତିବନ୍ଧକ କାର୍ଡିଓମୋପାଥି ଏକ ଅପେକ୍ଷାକୃତ ବିରଳ ରୋଗ  ଏହା କାର୍ଡ଼ିଓମାୟୋପାଥି ରୋଗୀଙ୍କ ମଧ୍ୟରୁ ୫% ଥାଆନ୍ତି; ଡାଇଲେଟେଡ ଓ ହାଇପରଟ୍ରଫିକ ଶ୍ରେଣୀ ଅଧିକ ଥାଏ । ଆୟୁଷ ସାଧାରଣତଃ ୨ରୁ ୫ ବର୍ଷ ଅଟେ  ୧୯୩୦ ଦଶକରେ ଏହି ରୋଗ ବର୍ଣ୍ଣନା କରାଯାଇଥିଲା  ୧୯୬୧ ମସିହା ପର୍ଯ୍ୟନ୍ତ ଏହା ତିନି ମୁଖ୍ୟ ଦଳରେ ବିଭକ୍ତ କରାଯାଇ ନଥିଲା ।
ଗୁଣୁପୁର  (କ୍ରମିକ ସଂଖ୍ୟା: ୧୩୮) ରାୟଗଡ଼ା ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ଗୁଣୁପୁର  (ବି), ଗୁଡାରି  (ବି), ଗୁଣୁପୁର ବ୍ଳକ, ରାମନଗୁଡ଼ା ବ୍ଳକ, ପଦ୍ମପୁର ବ୍ଳକ ଗୁଡାରି ବ୍ଳକ ଓ ଚନ୍ଦ୍ରପୁର ବ୍ଳକ  । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ତ୍ରିନାଥ ଗମାଙ୍ଗ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ପୁରୁଷୋତ୍ତମ ଗମାଙ୍ଗଙ୍କଠାରୁ ୭୩୮୬ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ରାମମୂର୍ତ୍ତି ମୁତିକା, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଶିଶିର କୁମାର ଗମାଙ୍ଗଙ୍କଠାରୁ ୧୮,୭୪୯ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ନିର୍ବାଚିତ ବିଧାୟକଗଣ ୧୯୫୧ରୁ ୨୦୧୪ ମଧ୍ୟରେ ମୋଟ ୧୫ ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ଆଶିଷ କୁମାର ଜଣେ ଭାରତୀୟ ଅଭିନେତା ଯିଏକି ଅଭିନୟ ବ୍ୟତୀତ ହିନ୍ଦୀ ଓ ବଙ୍ଗଳା ଭାଷାର କଥାଚିତ୍ରର ନିର୍ଦ୍ଦେଶନା ଦେଇଥିଲେ । ରାଜା ହରିଶ୍ଚନ୍ଦ୍ର  (୧୯୭୯), ଜୟ ସନ୍ତୋଷୀ ମା  (୧୯୭୫) ଏବଂ ଜୟ ଦ୍ୱାରକାଧୀଶ  (୧୯୭୭) ଭଳି କଥାଚିତ୍ରରେ ତାଙ୍କ ଅଭିନୟ ପାଇଁ ସେ ଜଣାଶୁଣା  । ଏହା ବ୍ୟତୀତ ସେ ଅନେକ ପୌରାଣିକ କଥାଚିତ୍ରରେ ଭଗବାନ ଶିବ ଓ ବିଷ୍ଣୁଙ୍କ ଭୂମିକାରେ ଅଭିନୟ କରିଥିଲେ । ଜୀବନୀ ପ୍ରାରମ୍ଭିକ ଜୀବନ ହିନ୍ଦୀ କଥାଚିତ୍ର ଜଗତରେ କାମ କରିବା ପୂର୍ବରୁ ଆଶିଷ ମୁଖ୍ୟତଃ ବଙ୍ଗଳା କଥାଚିତ୍ରରେ ଓ ଟିଭି ଧାରାବାହିକରେ ଅଭିନୟ କରିଥିଲେ । ହିନ୍ଦୀ କଥାଚିତ୍ରରେ ଭୂମିକା ୬୦ ଓ ୭୦ ଦଶକରେ ସେ ହିନ୍ଦୀ କଥାଚିତ୍ର ଜଗତରେ ସକ୍ରିୟ ଥିଲେ । ୧୯୭୫ ମସିହାରେ ତାଙ୍କ ଅଭିନୀତ ଜୟ ସନ୍ତୋଷୀ ମା କଥାଚିତ୍ରଟି ସଫଳତା ପାଇବା ସହିତ ତାଙ୍କୁ ଅନେକ ଲୋକପ୍ରିୟତା ମିଲିଥିଲା । ବ୍ୟକ୍ତିଗତ ଜୀବନ ଆଶିଷ ଅଭିନେତ୍ରୀ ବେଲା ବୋଷଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କ ଗୋଟିଏ ଓ ଗୋଟିଏ ଝିଅ ଅଛନ୍ତି । ୨୦୧୩ ମସିହାର ନଭେମ୍ବର ୨୩ ତାରିଖରେ ଗୋଆରେ ତାଙ୍କର ମୃତ୍ୟୁ ହୋଇଥିଲା ।
ଯମେଶ୍ୱର ମିଶ୍ର  (୨୪ ଅପ୍ରେଲ ୧୯୨୬ - ୭ ଜାନୁଆରୀ ୨୦୧୦) ଜଣେ ଓଡ଼ିଆ ଔପନ୍ୟାସିକ ଥିଲେ  । ଜୀବନ ଯମେଶ୍ୱର ମିଶ୍ର ପିତା ସୁଦର୍ଶନ ମିଶ୍ରଙ୍କ ଔରସରୁ ଓ ମାତା ମୃୟାବତୀ ଦେବୀଙ୍କ ଗର୍ଭରୁ ୨୪ ଏପ୍ରିଲ ୧୯୨୬ରେ ଅନୁଗୋଳ ଜିଲ୍ଲାର ଆଠମଲ୍ଲିକରେ ଜନ୍ମିତ ଜନ୍ମ ନେଇଥିଲେ । ରଚନାବଳୀ ଉପନ୍ୟାସ ଖମାରି ଗଡ଼ତିଆ ରହସ୍ୟ ଉପନ୍ୟାସ ଛାୟାର ମାୟା ଛାୟା ଓ ବନ୍ଦିନୀ ଭୌତିକ ରଙ୍ଗମଞ୍ଚ ମୃତ୍ୟୁଦୂତର ଆହ୍ୱାନ ଗୁପ୍ତ ଶିକାରୀ ବ୍ୟାଙ୍କ ମ୍ୟାନେଜର ତାଙ୍କ ଉପରେ ମନ୍ତବ୍ୟ ଯଦି ଜଣେ ଉପନ୍ୟାସଟିଏ ପଢ଼ିବାକୁ ଚାହୁଁଥାଏ ତେବେ ପ୍ରଥମେ ଯମେଶ୍ୱର ମିଶ୍ରଙ୍କ  "ଖମାରି"  ପଢୁ ।
ଆଦୃତି ଲକ୍ଷ୍ମୀବାଇ  (୧୨ ଅକ୍ଟୋବର ୧୮୯୯ - ୨୭ ଜାନୁଆରୀ ୧୯୮୬) ଜଣେ ଓଡ଼ିଆ ସ୍ୱାଧୀନତା ସଂଗ୍ରାମୀ ଓ ରାଜନୀତିଜ୍ଞା ଥିଲେ  । ସ୍ୱାଧୀନତା ସଂଗ୍ରାମ ସମୟରେ ସେ ବ୍ୟକ୍ତିଗତ ସତ୍ୟାଗ୍ରହ ନିମନ୍ତେ ମହାତ୍ମା ଗାନ୍ଧିଙ୍କଦ୍ୱାରା ମନୋନୀତ ହୋଇଥିଲେ ଏବଂ ସ୍ୱାଧୀନତା ସଂଗ୍ରାମ ଆନ୍ଦୋଳରେ ସେ ଏକାଧିକ ବାର କାରାବରଣ କରିଥିଲେ । ସେ ବ୍ରହ୍ମପୁର ସଦର ବିଧାନ ସଭା ନିର୍ବାଚନ ମଣ୍ଡଳୀରୁ ୧୯୩୭ ଓ ୧୯୪୬ରେ ସ୍ୱାଧୀନତା ପୂର୍ବର ୧ମ ଓ ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୪୬ ମସିହାରେ ସେ ଉପ-ବାଚସ୍ପତି ହୋଇଥିଲେ । ସେ ଓଡ଼ିଶାର ପ୍ରଥମ ମହିଳା ଉପବାଚସ୍ପତି ଅଟନ୍ତି । ଜନ୍ମ, ପରିବାର ଓ ଶିକ୍ଷା ଏ. ଲକ୍ଷ୍ମୀ ବାଈ ୧୮୯୯ ମସିହାର ଅକ୍ଟୋବର ୧୨ ତାରିଖରେ ଗଞ୍ଜାମ ଜିଲ୍ଲାର ବ୍ରହ୍ମପୁରଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବରାହଗିରି ଭେଙ୍କଟ ଯୋଗେଶ ଓ ମାଆଙ୍କ ନାମ ବରାହଗିରି ସୋଭମା । ସେ ହେଉଛନ୍ତି ବିଶିଷ୍ଟ ସ୍ୱାଧୀନତା ସଂଗ୍ରାମୀ, ଶ୍ରମିକ ନେତା ତଥା ଭାରତର ପୂର୍ବତନ ରାଷ୍ଟ୍ରପତି ବରାହଗିରି ଭେଙ୍କଟଗିରିଙ୍କ ଭଉଣୀ । ଲକ୍ଷ୍ମୀ ବାଈ ତାଙ୍କର ମାଧ୍ୟମିକ ଶିକ୍ଷା ବ୍ରହ୍ମପୁରେ ଶେଷ କରିବା ପରେ କାଶୀର ଥିଓସୋଫିକାଲ୍ ସୋସାଇଟିରେ ଯୋଗ ଦେଇଥିଲେ । ଏହାପରେ ସେ କଲିକତାର ଦୟାଚ୍ଚିଆନ୍ କଲେଜ୍‌ରୁ ସ୍ନାତକ କରିଥିଲେ ଏବଂ ମେଡିସିନ୍ ପାଠ ଅଧ୍ୟୟନ ପାଇଁ ଭେଲୋର୍‌ର ଖ୍ରୀଷ୍ଟିଆନ୍ ମେଡିକାଲ୍ କଲେଜରେ ଯୋଗ ଦେଇଥିଲେ । ତାଙ୍କର ସ୍ୱାସ୍ଥ୍ୟଗତ ସମସ୍ୟା ଯୋଗୁଁ ଏହ ଭୋଲୋର୍‌ରୁ ପାଠପଢ଼ା ଅଧାରେ ଛାଡ଼ି ବ୍ରହ୍ମପୁର ଫେରି ଆସିଥିଲେ ଏବଂ ଫେରିବା ପରେ ସେ ଆଦୃତି ଭେଙ୍କଟେଶ୍ୱର ରାଓଙ୍କୁ ବିବାହ କରିଥିଲେ । ବିବାହ ପରେ ସେ ତାଙ୍କର ଶଶୁର ଘର ରାଜମହେନ୍ଦ୍ରୀ ଚାଲିଯାଇଥିଲେ । ତାଙ୍କ ବିବାହର ୧ ବର୍ଷ ପରେ ତାଙ୍କ ପତିଙ୍କର ଦେହାନ୍ତ ହୋଇଯାଇଥିଲା ଏବଂ ସେ ତାଙ୍କର ପୈତୃକ ଘର ବ୍ରହ୍ମପୁରକୁ ଫେରି ଆସିଥିଲେ । ସ୍ୱାଧୀନତା ସଂଗ୍ରାମରେ ଯୋଗଦାନ ୧୯୨୧-୧୯୨୨ ମସିହାର ଅସହଯୋଗ ଆନ୍ଦୋଳନରେ ସେ ଜଣେ ସକ୍ରିୟ ସ୍ୱାଧୀନତା ସଂଗ୍ରାମୀ ଭାବରେ ଯୋଗଦ ଦେଇଥିଲେ । ପରବର୍ତ୍ତୀ ସମୟରେ ବ୍ୟକ୍ତିଗତ ସତ୍ୟାଗ୍ରହ ନିମନ୍ତେ ସେ ମହାତ୍ମା ଗାନ୍ଧିଙ୍କଦ୍ୱାରା ମନୋନୀତ ହୋଇଥିଲେ । ୧୯୪୦ ମସିହା ଡିସେମ୍ବର ୪ ତାରିଖ ଦିନ ବ୍ରିଟିଶ ସରକାର ବିରୁଦ୍ଧରେ ଭାଷଣ ଦେଇ ସେ ବ୍ରହ୍ମପୁରଠାରେ ଗିରଫ ହୋଇ କାରାବରଣ କରିିଥିଲେ । ଭାରତଛାଡ଼ ଆନ୍ଦୋଳନ ସମୟରେ ସେ ଏକ ବର୍ଷ କାରାବରଣ କରିଥିଲେ । ରାଜନୈତିକ ଜୀବନ ଏ. ଲକ୍ଷ୍ମୀ ବାଈ ଓଡ଼ିଶା ରାଜନୀତିରେ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ସ୍ୱାଧୀନତା ପୂର୍ବରୁ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ଜଣେ ବିଧାୟିକା ଭାବରେ ଦୁଇଥର ନିର୍ବାଚିତ ହୋଇଥିଲେ । ୧୯୪୬ ମସିହାରୁ ୧୯୫୨ ମସିହା ପର୍ଯ୍ୟନ୍ତ ସେ ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାର ଉପ-ବାଚସ୍ପତି ଭାବରେ କାର୍ଯ୍ୟ କରିଥିଲେ । ସେ ପ୍ରଥମେ ଗଞ୍ଜାମ ଜିଲ୍ଲା କଂଗ୍ରେସ କମିଟିର ଉପସଭାପତି ଓ ପରେ ସଭାପତି ହୋଇଥିଲେ । ମହିଳାମାନଙ୍କ ସୁବିଧା ଓ ସୁରକ୍ଷା ପାଇଁ ସେ ଲଢ଼େଇ ଜାରି ରଖିଥିଲେ । ମୃତ୍ୟୁ ଏ. ଲକ୍ଷ୍ମୀ ବାଈ ୧୯୮୬ ମସିହାର ଜାନୁଆରୀ ୨୭ ତାରିଖରେ ମୃତ୍ୟୁବରଣ କରିଥିଲେ ।
ଢେକିଆଖୋୱା ବୋରନାମଘର  ଆସାମୀ ଭାଷାରେ:               ଏକ ନାମଘର ଯାହା ଭାରତର ଆସାମ ପ୍ରଦେଶରେ ଥିବା ଜୋରହାଟ ଜିଲ୍ଲାରେ ଅବସ୍ଥିତ । ଏହାକୁ ସମାଜ ସୁଧାରକ ସନ୍ଥ ମହାଦେବା ତିଆରି କରେଇଥିଲେ । ୧୫୨୮ ମସିହାରେ ମହାଦେବା ସେଠାରେ ଏକ ମାଟି ପ୍ରଦୀପ ପ୍ରଜ୍ୱଳିତ କରିଥିଲେ ଯାହା ସେହି ଦିନଠାରୁ ପ୍ରଜ୍ୱଳିତ ହୋଇ ରହିଛି ଓ ନାମଘର ପରିଚାଳନା କମିଟି ଅନୁସାରେ ସେଥିରେ ପୁରୋହିତମାନେ ସୋରିଷ ତେଲ ଢାଳୁଛନ୍ତି । ଜୋରହାଟ ଜିଲ୍ଲାରେ ଥିବା ଢେକିଆଖୋୱା ଗ୍ରାମରେ ଅବସ୍ଥିତ । ଜୋରହାଟର ପୂର୍ବ ଦିଗରେ ୧୫ କିମି ଦୂର ଓ ଜାତୀୟ ରାଜପଥ ୩୭ଠାରୁ ୩.୫ କିମି ଦୂରରେ ଅବସ୍ଥିତ । ୧୩ ବିଘା ଜମି ଉପରେ ନାମଘର ଅବସ୍ଥିତ । ପରିଚାଳନା କମିଟି ଭକ୍ତମାନଙ୍କର ଦାନ ସାହାଯ୍ୟରେ ନାମଘର ଓ ସେଠାରେ ଥିବା ଆନୁଷଙ୍ଗିକ ସୁବିଧାମାନ ପରିଚାଳନା କରନ୍ତି । ରକ୍ଷଣାବେକ୍ଷଣ ବ୍ୟତିରେକେ ଅନେକ ସାମାଜିକ ଓ ସାଂସ୍କୃତିକ କାର୍ଯ୍ୟକ୍ରମ ପରିଚାଳନା କରନ୍ତି । ପ୍ରତ୍ୟହ ଅସଂଖ୍ୟ ଭକ୍ତ ଓ ପରିବ୍ରାଜକ ସେଠାକୁ ଦୈନିକ ଯାଆନ୍ତି । ଗୁରୁ ଶ୍ରୀମନ୍ତ ଶଙ୍କରଦେବ ଓ ମହାଦେବା ଗୁରୁଦ୍ୱୟଙ୍କ ମୃତ୍ଯୁ ମୃତ୍ୟୁ ବାର୍ଷିକୀ ପାଳନ କରିବା ନିମନ୍ତେ ପ୍ରତିବର୍ଷ ଭାଦ୍ରବ ମାସରେ ଭକ୍ତମାନେ ସେଠାକୁ ଯାଆନ୍ତି । କିମ୍ବଦନ୍ତୀ ବୋରନାମଘର ଉପରେ ଅନେକ କାହାଣୀ ଅଛି । ଏହି ଘରର ମୁଖ୍ୟ ସ୍ତମ୍ଭ ଶାଳ କାଠରେ ତିଆରି ହୋଇଛି । ସେଠାରେ ଥିବା ଜଣେ ଭକ୍ତ ଶୋଇଥିବା ସମୟରେ ସ୍ବପ୍ନରେ ଦେଖିଲେ ନିକଟସ୍ଥ ନଦୀରେ ଜଳ ଉପର ଗାମୀ ହୋଇ ବହୁଛି ଓ ସେଥିରେ ଏକ ଶାଳ ଗଛ ଭାସୁଛି । ପରଦିନ ସକାଳେ ଲୋକମାନେ ଏହି କଥା ସତ୍ୟ ଥିବା ଦେଖିଲେ, ଶାଳ ଗଛ ନଦୀରେ ଥିଲା । ତାକୁ ଆଣି ସେହି ଘରର ସ୍ତମ୍ଭ ଭାବରେ ବ୍ୟବହାର କଲେ । ପର୍ବପର୍ବାଣି ଦୈନିକ ପୂଜା ପାଠ ବ୍ୟତୀତ ପ୍ରତି ବର୍ଷ ଅନେକ ଉତ୍ସବ ଓ ବିଶେଷ ପୂଜା ପାଳନ କରାଯାଏ । ଲକ୍ଷ ଲକ୍ଷ ଭକ୍ତ ଏହି ଉତ୍ସବ ଗୁଡ଼ିକ ଦେଖିବାକୁ ଆସନ୍ତି: ପାଲ ନାମ   ଭାଦ୍ରବ ମାସରେ ଏକ ମାସ ବ୍ୟାପୀ ପୂଜା ଉତ୍ସବ, ଅଗଷ୍ଟ ମଧ୍ୟ ଭାଗରୁ ସେପ୍ଟେମ୍ବର ମଧ୍ୟଭାଗ ଶ୍ରୀମନ୍ତ ଶଙ୍କରଦେବା ଜନ୍ମ ବାର୍ଷିକୀ ଆଶ୍ୱିନ ମାସରେ ପାଳନ କରାଯାଏ । ମହାଦେବଦେବା ଜନ୍ମ ବାର୍ଷିକୀ ଜ୍ୟେଷ୍ଠ ମାସରେ ମଇ ୧୫ରୁ ଜୁନ ୧୫ ପର୍ଯ୍ୟନ୍ତ । ଭାୟନା ମହୋତ୍ସବ ଚୈତ୍ର ମାସରେ, ୧୫ ମାର୍ଚ୍ଚରୁ ୧୫ ଅପ୍ରେଲ । ନଭେମ୍ବର ମାସରେ ରାସ ଲୀଳା ।
ଆଣ୍ଡେକ୍ସାନେଟ ଆଲଫା, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଆଣ୍ଡେକ୍ସା, ଏକ ଔଷଧ ଯାହା ରିଭାରକ୍ସାବାନ୍ ଏବଂ ଆପିକ୍ସାବାନ୍ ଔଷଧ ପାଇଁ ଏକ ପ୍ରତିକାର ଅଟେ, ଯେତେବେଳେ ଅନିୟନ୍ତ୍ରିତ ରକ୍ତସ୍ରାବ ହେତୁ ଆଣ୍ଟିକୋଆଗୁଲେସନ‌ର ଓଲଟା ଆବଶ୍ୟକ ହୁଏ । ଏହି ଔଷଧର ଉପକାରୀତା ପ୍ରମାଣ ସିଦ୍ଧ ହୋଇନାହିଁ । ଏହା ଅନ୍ୟ ଫ୍ୟାକ୍ଟର୍ ଏକ୍ସଏ   ପ୍ରତିବନ୍ଧକ ପାଇଁ ଉପଯୋଗୀ ନୁହେଁ ବୋଲି ଜଣାପଡିଛି । ଏହା ଏକ ଶିରାରେ ଇଞ୍ଜେକ୍ସନ ଦେଇ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିମୋନିଆ, ମୂତ୍ରନଳୀ ସଂକ୍ରମଣ, ଗରମ ଅନୁଭବ ଏବଂ ଅଣନିଶ୍ୱାସ ହୋଇପାରେ । ଗୁରୁତର ପାର୍ଶ୍ୱ ପ୍ରତିକ୍ରିୟାରେ ରକ୍ତ ଜମାଟ ବାନ୍ଧିବା, ହୃଦଘାତ, ଷ୍ଟ୍ରୋକ କିମ୍ବା ହୃଦ୍‌ଘାତ ହୋଇପାରେ। ଏହା ରିଭାରୋକ୍ସାବାନ ଏବଂ ଆପିକ୍ସାବାନ ସ‌ହିତ ଅନୁବନ୍ଧିତ ହୋଇ କାର୍ଯ୍ୟକ୍ଷମ ହୁଏ । ୨୦୧୮ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସାରେ ବ୍ୟବହାର ପାଇଁ ଆଣ୍ଡେକ୍ସେଟ୍ ଆଲଫା ଅନୁମୋଦିତ ହୋଇଥିଲା। ଏହା ପୋର୍ଟୋଲା ଫାର୍ମାସ୍ୟୁଟିକାଲ୍ସଦ୍ୱାରା ବିକଶିତ ହୋଇଥିଲା। ୨୦୧୯ ସୁଦ୍ଧା ଯୁକ୍ତରାଷ୍ଟ୍ରରେ ବ୍ୟକ୍ତିଙ୍କ ପାଇଁ ଔଷଧ ବ୍ୟବହାର କରିବାର ସାଧାରଣ ମୂଲ୍ୟ ୨୫,୦୦୦ରୁ ୫୦,୦୦୦ ଡଲାର । ଯୁକ୍ତରାଜ୍ୟରେ ୨୦୨୦ ସୁଦ୍ଧା ଏହାର ମୂଲ୍ୟ ପ୍ରାୟ ୧୫,୦୦୦ ପାଉଣ୍ଡ ଅଟେ।
ଥୋମାସ ଆଲଭା ଏଡ଼ିସନ  :    ଫେବୃଆରୀ ୧୧, ୧୮୪୭   ଅକ୍ଟୋବର ୧୮, ୧୯୩୧  ଜଣେ ଆମେରିକୀୟ ଉଦ୍ଭାବକ, ବୈଜ୍ଞାନିକ ଓ ବାବସାୟୀ ଥିଲେ । ସେ ଅନେକ ଯନ୍ତ୍ର ବାହାର କରିଥିଲେ ଯାହାକି ସାରା ବିଶ୍ୱଜୀବନକୁ ବହୁତ ପ୍ରଭାବିତ କରିଥିଲା । ଫୋନୋଗ୍ରାଫ , ଚଳଚ୍ଚିତ୍ର କ୍ୟାମେରା , ବହୁତ ଦିନ ଚାଲିପାରୁଥିବା ବିଦ୍ୟୁତ ବଲ୍ବ ଇତ୍ୟାଦି ତାଙ୍କରି ଅବଦାନ । ଜଣେ ଖବରକାଗଜ ସାମ୍ବାଦିକ ତାଙ୍କୁ ମେନଲୋପାର୍କର  (ଏବେ ଏଡ଼ିସନ, ନିଉ ଜର୍ସି) ଯାଦୁକର ଭାବେ ସମ୍ବୋଧନା କରିଥିଲେ  । ସେ ପ୍ରଥମ ଉଦ୍ଭାବକ ଥିଲେ ଯିଏକି ସମୂହ ଉତ୍ପାଦନର ତତ୍ତ୍ୱ   ଓ ବହୁ ପରିମାଣରେ ଏକତ୍ର କାମ କରି ଉଦ୍ଭାବନ କରିବା ସୂତ୍ର ବ୍ୟବହାର କରିଥିଲେ । ଏଣୁ ତାଙ୍କୁ ପ୍ରଥମ ଶିଳ୍ପ ଭିତ୍ତିକ ଗବେଷଣାଗାରର ନିର୍ମାତା ବୋଲି ମଧ୍ୟ କୁହାଯାଏ । ଏଡ଼ିସନ ହେଉଛନ୍ତି ଇତିହାସର ୪ର୍ଥ ଶ୍ରେଷ୍ଠ ଉଦ୍ଭାବକ, ଯିଏ ତାଙ୍କ ନାମରେ ୧୦୯୩ଟି ଯୁକ୍ତରାଷ୍ଟ୍ର ପେଟେଣ୍ଟ ସହିତ ଯୁକ୍ତରାଜ୍ୟ, ଫ୍ରାନ୍‌ସ ଓ ଜର୍ମାନୀରେ ମଧ୍ୟ ଅନେକ ପେଟେଣ୍ଟ କରିଥିଲେ । ସେ ଯୋଗାଯୋଗ କ୍ଷେତ୍ରରେ ଅନେକ ଉଦ୍ଭାବନ କରିଥିଲେ, ବିଶେଷ ଭାବରେ ଦୂରସଞ୍ଚାର । ଏହା ଭିତରେ ଥିଲା ଷ୍ଟକ ଟିକର, ଯାନ୍ତ୍ରିକ ଭୋଟ ଗଣାଳୀ, ବିଦ୍ୟୁତ କାର ପାଇଁ ବ୍ୟାଟେରୀ, ବିଦ୍ୟୁତ ଶକ୍ତି, ମ୍ୟୁଜିକ ରେକର୍ଡ଼ ଏବଂ ମୋସନ ପିକ୍ଚର । ଜଣେ ଟେଲିଗ୍ରାଫ ଅପରେଟର ଭାବରେ କାମ କରୁଥିବା ସମୟରେ ସେ ଏ ସବୁ କ୍ଷେତ୍ରରେ ଉତ୍କର୍ଷ ଲାଭ କରିଥିଲେ । ଏଡିସନ ପ୍ରଥମେ ବିଦ୍ୟୁତ ଶକ୍ତି ସୃଷ୍ଟି ଓ ଗୃହ, ବ୍ୟବସାୟ ଓ କାରଖାନା ପାଇଁ ବିତରଣ ବିଷୟରେ ଚିନ୍ତା କରିଥିଲେ । ତାଙ୍କ ପ୍ରଥମ ଶକ୍ତି କେନ୍ଦ୍ର ମ୍ୟାନହାଟନ୍ ଦ୍ୱୀପ, ନିଉୟର୍କରେ ଥିଲା । ବାଲ୍ୟ ଜୀବନ ଥୋମାସ ଏଡ଼ିସନ ମିଲନ୍, ଓହିଓରେ ଜନ୍ମଗ୍ରହଣ କରିଥିଲେ ଓ ପୋର୍ଟ ହ୍ୟୁରନ, ମିଚିଗାନ୍‌ରେ ଲାଳିତପାଳିତ ହୋଇଥିଲେ । ସେ ସାମୁଏଲ ଓଗଡେନ ଏଡ଼ିସନ, ଜୁନିୟର  (୧୮୦୪-୯୬ ମାର୍ସାଲ ଟାଉନ, ନୋଭା ସ୍କଟିଆ, କାନାଡ଼ାରେ ଜନ୍ମିତ) ଏବଂ ନାନସି ମାଥିଉଜ ଇଲିଅଟଙ୍କର  (୧୮୧୦-୧୮୭୧ ଚେନାଙ୍ଗୋ କାଉଣ୍ଟି, ନିଉୟର୍କରେ ଜନ୍ମିତ) ସପ୍ତମ ତଥା ଶେଷ ସନ୍ତାନ ଥିଲେ  । ୧୮୩୭ର ଅସଫଳ ମାକେଞ୍ଜି ବିଦ୍ରୋହରେ ସାମିଲ ଥିବାରୁ ତାଙ୍କ ପିତାଙ୍କୁ କାନାଡ଼ାରୁ ପଳାଇ ଆସିବାକୁ ପଡ଼ିଲା । ଏଡ଼ିସନ ନିଜକୁ ଡଚ ବଂଶଧର ବୋଲି ଭାବୁଥିଲେ । ବିଦ୍ୟାଳୟରେ ଶିଶୁ ଏଡ଼ିସନଙ୍କର ମୁଣ୍ଡ ସ୍ଥିର ରହୁନଥିଲା, ସେଥିପାଇଁ ତାଙ୍କ ଶିକ୍ଷକ, ରେଭେରେଣ୍ଡ ଏଙ୍ଗ୍ଲେ ତାଙ୍କୁ ପାଗେଳା ବୋଲି ଡାକୁଥିଲେ । ଏତିକିରେ ଏଡ଼ିସନଙ୍କର ତିନିମାସର ବିଦ୍ୟାଳୟ ପାଠ ଶେଷ ହେଲା । ଏଡ଼ିସନପରେ କହୁଥିଲେ,  "ମୋ ମାଆ ମୋତେ ତିଆରି କରିଥିଲେ । ସେ ମୋ ଉପରେ ଏତେ ନିଶ୍ଚିତ ଥିଲେ, ଏତେ ଭରସା କରୁଥିଲେ ଯେ, ମୋତେ ଲାଗିଲା ମୋର ବଞ୍ଚିବାର କାରଣ ଅଛି, କେହି ଜଣକୁ ମୁଁ ଦୁଃଖୀ କରି ପାରିବିନି । ତାଙ୍କ ମାଆ ତାଙ୍କୁ ଘରେ ପଢ଼ାଉଥିଲେ । ତାଙ୍କର ଅଧିକାଂଶ ଶିକ୍ଷା ଆର.ଜି. ପାର୍କରଙ୍କର ସ୍କୁଲ ଅଫ ନାଚୁରାଲ ଫିଲୋସୋଫି ଓ ଦି କୁପର ୟୁନିଅନରୁ ଆସିଥିଲା ।
ଗୁରୁବାରୀ ମେହେର, ବ୍ରିଟିଶ ଶାସନ ଶେଷ କରିବା ସଂଗ୍ରାମର ଏକ ଅଂଶ ଭାବେ ଭାରତର ଜଣେ ରାଜାଙ୍କ ବିରୁଦ୍ଧରେ ସଂଗ୍ରାମ କରିଥିଲେ । ପ୍ରଜା ମଣ୍ଡଳରେ ତାଙ୍କର ଯୋଗଦାନ, ଏହି ଅବଦାନର ଛୋଟିଆ ସୂଚନା ବ୍ୟତୀତ ତାଙ୍କ ସମ୍ବନ୍ଧରେ ଆଉ କେଉଁଠି ଜାଣିବାକୁ ମିଳେନି । ଭାରତ ସ୍ୱାଧୀନତା ପାଇବାର ଅଳ୍ପ କିଛି ମାସ ପୂର୍ବରୁ, ୨୮ ଜାନୁଆରୀ ୧୯୪୭ରେ, ପ୍ରାଦେଶିକ ରାଜ୍ୟ ସୋନପୁରର ରାଜା ବିନିକାରେ ଆତଙ୍କ ହେତୁ କିଛି ଅଞ୍ଚଳ ହରାଇଥିଲେ । ରାଜାଙ୍କ ବ୍ରିଟିଶ୍ ପ୍ରୀତି ପାଇଁ ଲୋକମାନେ ଆନ୍ଦୋଳନ କରିଥିଲେ । ଗୁରୁବାରୀ ମେହେରଙ୍କ ନେତୃତ୍ୱରେ, ୨୦୦୦୦ ସ୍ୱାଧୀନତା ସଂଗ୍ରାମୀ ରାଜାଙ୍କ ବିରୁଦ୍ଧରେ ଜନ ଆନ୍ଦୋଳନ କରିଥିଲେ । ପୋଲିସ୍‌ର ଲାଠି ଚାଳନାରେ ଗୁରୁବାରୀଙ୍କର ମୃତ୍ୟୁ ହୋଇଥିଲା । ସମ୍ବଲପୁରରୁ ପ୍ରକାଶିତ ଦୈନିକ ଆଶାରେ,  'ଭିକ୍ଟରି ଫର୍ ଦି ପିପୁଲ୍ ଅଫ୍ ସୋନ୍ପୁର୍'  ଶୀର୍ଷକରେ ଏକ ଖବର ବାହାରିଥିଲା, ଯାହା ତାଙ୍କର ଅବଦାନର ଏକମାତ୍ର ସାକ୍ଷୀ ।
ଲଳିତ ମୋହନ ଗାନ୍ଧୀ  (୨ ଅକ୍ଟୋବର ୧୯୫୧ - ୧୨ ଡିସେମ୍ବର ୨୦୧୬) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ୧୯୭୭ ଓ ୧୯୮୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଟିଟିଲାଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୭ମ ଓ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଲଳିତ ମୋହନ ଗାନ୍ଧୀ ୧୯୫୧ ମସିହାର ଅକ୍ଟୋବର ୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଭଗବାନ ଭରାସାଗର । ରାଜନୈତିକ ଜୀବନ ଲଳିତ ମୋହନ ଗାନ୍ଧୀ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ମୃତ୍ୟୁ ଲଳିତ ମୋହନ ଗାନ୍ଧୀ ୨୦୧୬ ମସିହାର ଡିସେମ୍ବର ୧୧ ତାରିଖରେ ୬୮ ବର୍ଷ ବୟସରେ ମୃତ୍ୟୁବରଣ କରିଥିଲେ । ୧୯୮୦ ମସିହାରୁ ୧୯୮୪ ମସିହା ପର୍ଯ୍ୟନ୍ତ ସେ ଓଡ଼ିଶା ବିଧାନ ସଭାର ମନ୍ତ୍ରୀ ଭାବରେ କାର୍ଯ୍ୟ କରିଥିଲେ ।
ଗ୍ରେଗୋରୀ ପାଞ୍ଜି ଅନୁସାରେ ୭ ଅକ୍ଟୋବର ବର୍ଷର ୨୮୦ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୮୧ତମ  । ବର୍ଷ ଶେଷ ହେବା ପାଇଁ ଆଉ ୮୫ ଦିନ ବାକି ଅଛି ।
ଡର୍ମାଟୋମାୟୋସାଇଟିସ ବା ଡିଏମ  (ଇଂରାଜୀ ଭାଷାରେ / ) ଏକ ଦୀର୍ଘକାଳୀନ ମାଂସପେଶୀ   ପ୍ରଦାହ ବେମାରୀ    । ଏହି ରୋଗରେ ଚର୍ମ ରାସ ଓ ସମୟ କ୍ରମେ ମାଂସପେଶୀ ଦୁର୍ବଳ ଲକ୍ଷଣ ଦେଖାଯାଏ । ଏହି ଲକ୍ଷଣ ହଠାତ ବା ସମୟ କ୍ରମେ ଦେଖାଯାଏ । ଅନ୍ୟାନ୍ୟ ଲକ୍ଷଣ ମଧ୍ୟରେ ଓଜନ ହ୍ରାସ, ଜ୍ୱର, ଫୁସଫୁସ ପ୍ରଦାହ ଓ ଆଲୋକ ସମ୍ବେଦନଶୀଳ ହେବା ଦେଖାଯାଏ । ରୋଗ ଅଧିକ ଜଟିଳ ହେଲେ କ୍ୟାଲସିନୋସିସ   ବା ଚର୍ମ ଓ ମାଂସପେଶୀରେ କ୍ୟାଲସିଅମ ଜମା ହୋଇଯାଏ । ଏହି ରୋଗର କାରଣ ଅଦ୍ୟାବଧି ଅଜ୍ଞାତ ଅଛି । ଏହାର ଅଟୋଇମ୍ମ୍ୟୁନ ରୋଗ   ବା ଭୁତାଣୁ ସଂକ୍ରମଣ   ଯୋଗୁ ହେଉଥିବା ପ୍ରତିପାଦନ କରାଯାଉଛି । ଏହା ଏକ ପ୍ରକାର ପ୍ରଦାହ ଜନିତ ମାୟୋପାଥି   ରୋଗ । ଲକ୍ଷଣ, ରକ୍ତ ପରୀକ୍ଷା, ଇଲେକଟ୍ରୋମାୟୋଗ୍ରାଫି   ଓ ମାଂସପେଶୀ ବାୟୋପ୍ସି   ଆଦି ପରୀକ୍ଷାମାନଙ୍କର ସାହାଯ୍ୟ ନେଇ ରୋଗ ନିର୍ଣ୍ଣୟ କରାଯାଏ । ଏହି ରୋଗ ଆରୋଗ୍ୟ ହୁଏନି କିନ୍ତୁ ଚିକିତ୍ସା ଫଳରେ ଲକ୍ଷଣରେ ଉନ୍ନତି ହୁଏ । ସାଧାରଣତଃ ଔଷଧ, ଫିଜିକାଲ ଥେରାପି  , ବ୍ୟାୟାମ, ଉତ୍ତାପ ଥେରାପି, ଅର୍ଥୋଟିକ୍ସ  , ସାହାଯ୍ୟକାରୀ ଯନ୍ତ୍ରପାତି ଓ ବିଶ୍ରାମ ଦେଇ ଚିକିତ୍ସା କରାଯାଏ । ସାଧାରଣତଃ କର୍ଟିକୋସ୍ଟିରଏଡ   ଦେଇ ଚିକିତ୍ସା କରାଯାଏ ଓ ଉନ୍ନତି ନହେଲେ  (ମେଥୋଟ୍ରେକ୍ସେଟ),  (ଆଜାଥାୟୋପ୍ରିନ) ଇତ୍ୟାଦି ବ୍ୟବ‌ହାର କରାଯାଏ  । ଶିରାଭ୍ୟନ୍ତର ଇମ୍ମ୍ୟୁନୋଗ୍ଲୋବ୍ୟୁଲିନ   ଦେଲେ ମଧ୍ୟ ଉନ୍ନତି ହୁଏ । ଉପ‌ଯୁକ୍ତ ଚିକିତ୍ସାରେ ଅଧିକାଂଶ ରୋଗୀଙ୍କର ଉନ୍ନତି ହୁଏ ଓ ଅଳ୍ପ କେତେକ ଲୋକଙ୍କର ରୋଗ ଭଲ ହୋଇଯାଏ । ବର୍ଷକୁ ୧୦୦,୦୦୦ଲୋକରେ ଜଣେ ନୂଆ ଡର୍ମାଟୋମାୟୋସାଇଟିସ ରୋଗୀ ଚିହ୍ନଟ ହୁଏ । ଚାଳିଶ ଓ ପଚାଶ ଦଶକରେ ଏହି ରୋଗ ହୁଏ ଓ ପୁରୁଷଙ୍କ ଅପେକ୍ଷା ମହିଳାମାନେ ଅଧିକ ଆକ୍ରାନ୍ତ ହୁଅନ୍ତି ; କିନ୍ତୁ ଯେ କୌଣସି ବୟସରେ ଏହି ରୋଗ ହୋଇପାରେ । ସନ ୧୮୦୦ରେ ପ୍ରଥମେ ଏହି ରୋଗର ବର୍ଣ୍ଣନା କରାଯାଇଥିଲା ।
ପ୍ରଦୀପ କୁମାର ଅମାତ  (ଜନ୍ମ: ୧୮ ଅକ୍ଟୋବର ୧୯୫୨) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଏବେ କାର୍ଯ୍ୟ କରୁଛନ୍ତି । ୨୦୦୦, ୨୦୦୪, ୨୦୦୯, ୨୦୧୪ ଓ ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବୌଦ୍ଧ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୨ଶ, ୧୩ଶ, ୧୪ଶ, ୧୫ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ପ୍ରଦୀପ କୁମାର ଅମାତ ୧୯୫୨ ମସିହାର ଅକ୍ଟୋବର ୧୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଗୌରୀ ଶଙ୍କର ଅମାତ ଓ ପତ୍ନୀଙ୍କ ନାମ ସୀମା ରାଣୀ ଅମାତ । ରାଜନୈତିକ ଜୀବନ ପ୍ରଦୀପ କୁମାର ଅମାତ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଏବେ କାର୍ଯ୍ୟ କରୁଛନ୍ତି । ୨୦୦୮ ମସିହାରୁ ୨୦୧୭ ମସିହାଯାଏଁ ସେ ଓଡ଼ିଶା ବିଧାନ ସଭାରେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଛନ୍ତି ଏବଂ ୨୦୧୭ ମସିହାରୁ ୨୦୧୯ ମସିହାଯାଏଁ ସେ ବିଧାନ ସଭାର ବାଚସ୍ପତି ଭାବରେ କାର୍ଯ୍ୟ କରିଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେଡିର ପ୍ରାର୍ଥୀ ଭାବରେ ବୌଦ୍ଧ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୫୯,୭୨୯ ଖଣ୍ଡ ଭୋଟ୍ ପାଇ ୨ୟ ସ୍ଥାନରେ ଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜନତା ପାର୍ଟିର ପାର୍ଥୀ ସରୋଜ କୁମାର ପ୍ରଧାନଙ୍କ ଠାରୁ ୨,୭୬୫ ଖଣ୍ଡ ଭୋଟ୍‌ରେ ପରାସ୍ତ ହୋଇଥିଲେ ।
ଡେଭିଡ ଉଇଲିୟମ ଡୋନାଲ୍ଡ କାମେରନ  (୯ ଅକ୍ଟୋବର ୧୯୬୬), ଜଣେ ବ୍ରିଟିଶ ରାଜେନତା, ଯିଏକି ୨୦୧୦-୨୦୧୬ ପର୍ଯ୍ୟନ୍ତ ୟୁନାଇଟେଡ କିଙ୍ଗଡମର ପ୍ରଧାନମନ୍ତ୍ରୀ ଭାବେ କାର୍ଯ୍ୟ କରିଥିଲେ  । ସେ ୨୦୦୫ରୁ ୨୦୧୬ ଯାଏଁ କଞ୍ଜର୍ଭେଟିଭ ପାର୍ଟିର ନେତା ରହିଛନ୍ତି । ସେ ଲଣ୍ଡନରେ ଗୋଟେ ଧନୀ ପରିବାରରେ ଜନ୍ମ ଗ୍ରହଣ କରିଥିଲେ । ସେ ହେଦରଡାଉନ ବିଦ୍ୟାଳୟ, ଏଟୋନ ମହାବିଦ୍ୟାଳୟ ଏବଂ ବ୍ରାସେନୋସ ମହାବିଦ୍ୟାଳୟରେ ଅଧ୍ୟୟନ କରିଥିଲେ । ପରିବାର କାମେରନ ହେଉଛନ୍ତି ଇଆନ ଡୋନାଲ୍ଡ କାମେରନ ଓ ମେରି ଫ୍ଲେଉରଙ୍କ ସାନ ପୁଅ । କାମେରନ ଲଣ୍ଡନର ମାରିଲେବୋନେରେ ଜନ୍ମ ଗ୍ରହଣ କରିଥିଲେ । ତାଙ୍କର ଜଣେ ଭାଇ ଓ ଦୁଇଜଣ ଭଉଣୀ ଅଛନ୍ତି । ଶିକ୍ଷା ସାତ ବର୍ଷରୁ କାମେରନ ଦୁଇଟି ସ୍ୱାଧୀନ ବିଦ୍ୟାଳୟରେ ପାଠ ପଢ଼ିଥିଲେ । ୧୩ବର୍ଷରେ ସେ ଏଟୋନ ମହାବିଦ୍ୟାଳୟକୁ ଯାଇଥିଲେ . ରାଜନୈତିକ ଜୀବନ ସ୍ନାତୋକପରେ ସେ କଞ୍ଜର୍ଭେଟିଭ ଗବେଷଣା ବିଭାଗ ପାଇଁ କାମ କରିଥିଲେ ।
ଶେଖର ଚନ୍ଦ୍ର ସାହୁ ହେଉଛନ୍ତି ଏକାଧାରରେ ଜଣେ ଚେସ ଖେଳାଳୀ, କୋଚ, ଟ୍ରେନର, ସଂଗଠକ ଓ ଚେସ ଖେଳାଳୀଙ୍କ ପଥ ପ୍ରଦର୍ଶକ । ଶେଖର ଚନ୍ଦ୍ର ସାହୁ ହେଉଛନ୍ତି ଓଡ଼ିଶା ଚେସର ପ୍ରଥମ ଆନ୍ତର୍ଜାତିକ ମାଷ୍ଟର । ଫିଡେ ସିନିୟର ଟ୍ରେନର ଟାଇଟଲ ହାସଲ କରିବାରେ ସେ ପ୍ରଥମ ଭାରତୀୟ । ଭାରତର ପେସାଦାର କୋଚ ଭାବେ ସେ ୨୦ବର୍ଷରୁ ଉର୍ଦ୍ଧ କାର୍ଯ୍ୟରତ । ତାଙ୍କ କୋଚିଂରେ ଦେବାଶିଷ ଦାସ, ଅନ୍ୱେଷ ଉପାଧ୍ୟାୟ, ସ୍ୱୟମ୍ସ ମିଶ୍ର, କିରଣ ମନିଷା ମହାନ୍ତି ଓ ପଦ୍ମିନୀ ରାଉତ ଏକ ଏକ ଭିନ୍ନ ସୋପାନରେ ପହଞ୍ଚିବାରେ ସକ୍ଷମ ହେଇଛନ୍ତି । ସମ୍ପ୍ରତି ସେ ସର୍ବଭାରତୀୟ ଚେସ ଫେଡେରେଶନର ଉପସଭାପତି ଭାବେ କାର୍ଯ୍ୟରତ । ୨୦୧୧ରେ ଗଠିତ ଅଲ ଓଡ଼ିଶା ଚେସ୍ ଆସୋସିଏଶନର ପ୍ରଥମ ସଭାପତି ।
ନାଟେଗ୍ଲାଇନାଇଡ  (ଇଂରାଜୀ ଭାଷାରେ ), ଷ୍ଟାରଲିକ୍ସ ଏହାର ଏକ ବେପାର ନାମ, ହେଉଛି ଏକ ଔଷଧ ଯାହା ଟାଇପ୍-୨ ମଧୁମେହ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ସ‌ହିତ ଉଚିତ ଖାଦ୍ୟ ଏବଂ ବ୍ୟାୟାମ ବ୍ୟବହୃତ ହୁଏ । ଏହା ପ୍ରଥମ ଧାଡ଼ି ଚିକିତ୍ସା ନୁହେଁ, ଯଦିଓ ମେଟ୍‌ଫର୍ମିନ ସହିତ ଯୋଗ କରାଯାଇପାରେ  ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡ ବୁଲାଇବା, ତରଳ ଝାଡ଼ା, ଶ୍ୱାସନଳୀ ପ୍ରଦାହଏବଂ ନିମ୍ନ ରକ୍ତ ଶର୍କରା ହୋଇପାରେ । ଗୁରୁତ୍ୱପୂର୍ଣ୍ଣ ଯକୃତ ସମସ୍ୟା ଥିବା ରୋଗୀଙ୍କ ପାଇଁ ବ୍ୟବହାର କରିବାକୁ ସୁପାରିଶ କରାଯାଏ ନାହିଁ । ଗର୍ଭାବସ୍ଥାରେ ସୁରକ୍ଷା ସ୍ପଷ୍ଟ ନୁହେଁ । ଏହା ମେଗଲିଟିନାଇଡ ଶ୍ରେଣୀର ଏକ ଔଷଧ ଅଟେ ଏବଂ ଇନସୁଲିନ ମୋଚନ‌କୁ ଉତ୍ତେଜିତ କରି କାର୍ଯ୍ୟକ୍ଷମ ହୋଇଥାଏ । ୨୦୦୦ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୦୧ରେ ୟୁରୋପରେ ଡାକ୍ତରୀ କ୍ଷେତ୍ରରେ ବ୍ୟବହାର ପାଇଁ ନାଟେଗ୍ଲାଇନାଇଡ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଏହି ଔଷଧ ବାବଦ ମାସକୁ ପ୍ରାୟ ୩୦ ଡଲାର ଖର୍ଚ୍ଚ ହୋଇଥାଏ । ୨୦୨୧ ସୁଦ୍ଧା ବ୍ରିଟେନରେ ଏହା ଉପଲବ୍ଧ ହୋଇନଥିଲା ।
କୋଷ ସମସ୍ତ ଜୀବଶରୀରର ଗାଠନିକ ଓ କାର୍ଯ୍ୟଭିତ୍ତିକ ଏକକ । କୋଷ ହିଁ ଜୀବନର କ୍ଷୁଦ୍ରତମ ଏକକ । କୋଷର ପଠନକୁ କୋଷ-ଜୀବବିଜ୍ଞାନ, କୋଷୀୟ ଜୀବବିଜ୍ଞାନ ବା କୋଷଶାସ୍ତ୍ର କୁହାଯାଏ । କୋଷ, କୋଷଜୀବକ, ଏହାର କୋଷାଙ୍ଗ ଏବଂ ଏହାକୁ ଆବରଣ କରିଥିବା କୋଷଝିଲ୍ଲୀକୁ ନେଇ ଗଠିତ । କୋଷାଙ୍ଗଗୁଡ଼ିକ କୋଷଜୀବକରେ ଭାସମାନ ଅବସ୍ଥାରେ ରହିଥାଏ । ଏହାଛଡ଼ା କୋଷଜୀବକରେ ବିଭିନ୍ନ ଜୈବାଣୁ ଓ ଅଜୈବାଣୁଗୁଡ଼ିକ ଥାଆନ୍ତି ଯାହା ମେଟାବୋଲିଜିମରେ ସାହାଯ୍ୟ କରିଥାନ୍ତି । ଅଧିକାଂଶ ଜୀବକୋଷର ଆକାର ୧ରୁ ୧୦୦ ମାଇକ୍ରୋମିଟର ମଧ୍ଯରେ ରହୁଥିବାରୁ ସେଗୁଡ଼ିକ କେବଳ ଅଣୁବୀକ୍ଷଣ ଯନ୍ତ୍ର ସାହାଯ୍ୟରେ ଦେଖି ହୁଅନ୍ତି । କୋଷର ସଂଖ୍ଯାନୁୁଯାୟୀ ଜୀବମାନଙ୍କୁ  (ଗୋଟିଏ କୋଷ ଥିବା) ଏକକୋଷୀ ଜୀବ ଏବଂ  (ଏକାଧିକ କୋଷ ଥିବା) ବହୁକୋଷୀ ଜୀବ ଏହିଭଳି ଦୁଇ ଭାଗରେ ବିଭକ୍ତ କରାଯାଇଛି  । ସାଧାରଣତଃ ଏକକୋଷୀ ଜୀବମାନଙ୍କୁ ଅଣୁଜୀବ ବୋଲି କୁହାଯାଏ । ପ୍ରାଣୀ ଓ ଉଦ୍ଭିଦ ମଧ୍ଯରେ କୋଷ ସଂଖ୍ଯା ଭିନ୍ନ ଭିନ୍ନ ଥାଏ । ଅନୁମାନ କରାଯାଇଛି ଯେ ମନୁଷ୍ଯ ଶରୀରରେ ପାଖାପାଖି ୪୦ ପଦ୍ମ ବା ୪ ସାଗର  ୪ ୧୦୧୩  ସଂଖ୍ଯକ କୋଷ ରହିଛି । ୧୬୬୫ ମସିହାରେ ରବର୍ଟ ହୁକ କୋଷର ଆବିଷ୍କାର କରିଥିଲେ ଏବଂ ଏଗୁଡିକୁ ସେ ସେଲ ବୋଲି ନାମିତ କରିଥିଲେ ।
କୋଲୋବୋମା ହେଉଛି ଏକ ଅବସ୍ଥା ଯେଉଁଥିରେ ଆଖିର ତଳ ଅଂଶରେ କିଛି ତନ୍ତୁର ଅଭାବ ଥାଏ । ଏହି ଅଭାବ ଜନ୍ମରୁ ଥାଏ । ଏହି ରୋଗର ଲକ୍ଷଣଗୁଡ଼ିକ ମଧ୍ୟରେ ଦୃଷ୍ଟି ଶକ୍ତି ହ୍ରାସ କିମ୍ବା ଆଲୋକ ପ୍ରତି ସମ୍ବେଦନଶୀଳତା ହୋଇପାରେ । ଗୋଟିଏ କିମ୍ବା ଉଭୟ ଆଖି ପ୍ରଭାବିତ ହୋଇପାରେ । ରୋଗ ଜଟିଳ ହେଲେ କ୍ଷୀଣ ଦୃଷ୍ଟି   ହୋଇପାରେ । ଜେନେଟିକ୍ କିମ୍ବା ପରିବେଶ ସମସ୍ୟା ହେତୁ ଏହି ଅସ୍ୱାଭାବିକ ଚକ୍ଷୁ ବିକାଶ ହୋଇଥାଏ । ଗର୍ଭବତୀ ସମୟରେ ମଦ୍ୟପାନ କଲେ ଏହି ବିପଦ ସଙ୍କଟ ରହିଥାଏ । ଏହି ରୋଗରେ ଚକ୍ଷୁର ଆଇରିସ, ଲେନ୍ସ, ଆଖିପତା ଏବଂ ରେଟିନା ସମେତ ବିଭିନ୍ନ ଅଂଶ ପ୍ରଭାବିତ ହୋଇଥାଏ  ଚକ୍ଷୁ ପରୀକ୍ଷାଦ୍ୱାରା ରୋଗ ନିର୍ଣ୍ଣୟ କରାଯାଏ । ଏହାର ଚିକିତ୍ସାରେ ଚଷମା, କଣ୍ଟାକ୍ଟ ଲେନ୍ସ କିମ୍ବା ଅସ୍ତ୍ରୋପଚାର ଆବଶ୍ୟକ ହୋଇପାରେ । କୋଲୋବୋମା ପ୍ରତି ୧୦,୦୦୦ ଲୋକଙ୍କ ମଧ୍ୟରୁ ଜଣକୁ ପ୍ରଭାବିତ କରିଥାଏ । ଏହି ରୋଗର ବର୍ଣ୍ଣନା ପ୍ରାଚୀନ ମେସୋପୋଟାମିଆ କାଳରୁ ଆରମ୍ଭ ହୋଇଛି ।
ବ୍ରିଜମୋହନ ନାଥ ମିଶ୍ର  (୪ ଫେବୃଆରୀ ୧୯୩୮-୧୭ ଜାନୁଆରୀ ୨୦୨୨) କଥକ ନର୍ତ୍ତକ ଓ ଗୁରୁ ଥିଲେ  । ପଣ୍ଡିତ ବିରଜୁ ମହାରାଜ ନାମରେ ସେ ପରିଚିତ ଥିଲେ । ସେ ଲକ୍ଷ୍ନୌର କାଳିକା-ବିନ୍ଦାଦିନ ଘରାନାରୁ ଥିଲେ । ତାଙ୍କ ପରିବାର କଥକର ମହାରାଜ ପରିବାର ଭାବରେ ପରିଚିତ ଥିଲେ । ତାଙ୍କ ପିତା ଅଚ୍ଚନ ମହାରାଜ ଜଣେ ବିଶିଷ୍ଟ କଥକ ଗୁରୁ ଥିଲେ । ତାଙ୍କ ପରିବାରରୁ ଶମ୍ଭୁ ମହାରାଜ ଓ ଲଚ୍ଛୁ ମହାରାଜ ବିଶିଷ୍ଟ କଥକ ନୃତ୍ୟଶିଳ୍ପୀ ଥିଲେ । ସେ ଜଣେ ହିନ୍ଦୁସ୍ତାନୀ ଶାସ୍ତ୍ରୀୟ ସଙ୍ଗୀତଜ୍ଞ ଥିଲେ ଓ ସେହି ସଙ୍ଗୀତ ପରିବେଷଣ ମଧ୍ୟ କରୁଥିଲେ । ଶମ୍ଭୁ ମହାରାଜଙ୍କ ଅଧିନରେ ଦିଲ୍ଲୀର ଭାରତୀୟ କଳା କେନ୍ଦ୍ରରେ ସେ କାମ କରୁଥିଲେ ଓ ପରେ ସେହି କେନ୍ଦ୍ରର ମୁଖ୍ୟ ଭାବରେ ଅବସ୍ଥାପିତ ହୋଇଥିଲେ । ୧୯୯୮ ମସିହାରେ ଦିଲ୍ଲୀରେ ସେ ନିଜର ନୃତ୍ୟ ଅନୁଷ୍ଠାନ କଳାଶ୍ରମ ପ୍ରତିଷ୍ଠା କରିଥିଲେ । ପ୍ରାରମ୍ଭିକ ଜୀବନ ବିରଜୁ ମହାରାଜ, କଥକର ବିଶିଷ୍ଟ ନର୍ତ୍ତକ ଓ ଗୁରୁ ଅଚ୍ଚନ ମହାରାଜ ମହାରାଜଙ୍କ ପୁତ୍ର ଭାବରେ ଜନ୍ମଗ୍ରହଣ କରିଥିଲେ । ଅଚ୍ଚନ ମହାରାଜ, ରାଇଗଡ଼ ରାଜ୍ୟର ରାଜ ନର୍ତ୍ତକ ଭାବରେ କାର୍ଯ୍ୟ କରୁଥିଲେ । ବିରଜୁ ତାଙ୍କ ପିତା ଏବଂ ଦାଦା ଶମ୍ଭୁ ଓ ଲଚ୍ଛୁ ମହାରାଜଙ୍କଠାରୁ ନୃତ୍ୟ ଶିକ୍ଷା କରିଥିଲେ । ୭ ବର୍ଷ ବୟସରେ ତାଙ୍କର ପ୍ରଥମ ମଞ୍ଚପ୍ରବେଶ ହୋଇଥିଲା । ୧୯୪୭ ମସିହା ମଇ ମାସ ୨୦ତାରିଖରେ ତାଙ୍କ ପିତାଙ୍କର ମୃତ୍ୟୁ ହୋଇଥିଲା । କଥକ ନୃତ୍ତ୍ୟରେ ଅବଦାନ ମାତ୍ର ୧୩ ବର୍ଷ ବୟସରୁ ବିରଜୁ ମହାରାଜ ଦିଲ୍ଲୀର ସଙ୍ଗୀତ ଭାରତୀ କେନ୍ଦ୍ରରେ କଥକ ନୃତ୍ୟ ଶିକ୍ଷାଦାନ ଆରମ୍ଭ କରିଥିଲେ । ପରେ ସେ ଭାରତୀୟ କଳା କେନ୍ଦ୍ର ଓ ସଙ୍ଗୀତ ନାଟକ ଏକାଡ଼େମୀ ଅଧିନସ୍ଥ କଥକ କେନ୍ଦ୍ରରେ ଶିକ୍ଷାଦାନ ଆରମ୍ଭ କରିଥିଲେ । କଥକ କେନ୍ଦ୍ରର ମୁଖ୍ୟ ଭାବରେ ସେ ୧୯୯୮ ମସିହା ପର୍ଯ୍ୟନ୍ତ କାର୍ଯ୍ୟ କରିଥିଲେ । ୧୯୯୮ ମସିହାରେ ସେ ନିଜର କେନ୍ଦ୍ର କଳାଶ୍ରମ ଆରମ୍ଭ କରିଥିଲେ । ସତ୍ୟଜିତ ରାୟଙ୍କ ଚଳଚ୍ଚିତ୍ର ସତରଞ୍ଜ କେ ଖିଲାଡ଼ିରେ ସେ ଦୁଇଟି ଗୀତର ସଙ୍ଗୀତ ନିର୍ଦ୍ଦେଶନା କରିଥିଲେ । ୨୦୦୨ ମସିହାର ହିନ୍ଦୀ ଚଳଚ୍ଚିତ୍ର ଦେବଦାସର ଗୀତ କାହେ ଛେଡ଼ ମୋହେର ସେ ନୃତ୍ୟ ନିର୍ଦ୍ଦେଶନା କରିଥିଲେ । ମୃତ୍ୟୁ ୨୦୨୨ ମସିହା ଜାନୁଆରୀ ୧୭ତାରିଖରେ ତାଙ୍କ ନୂଆଦିଲ୍ଲୀସ୍ଥିତ ବାସଭବନରେ ହୃଦ୍‌ଘାତରେ ତାଙ୍କର ପରଲୋକ ଘଟିଥିଲା ।
ପ୍ରାନ୍ତିଜ ଏକ ଭାରତୀୟ ପୌରପାଳିକା   ଅଟେ । ଏହା ଗୁଜରାଟର ସବର୍ କନ୍ଥ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ପ୍ରାନ୍ତିଜ ୨୩.୪୩୬୦ ଉତ୍ତର ଅକ୍ଷାଂଶ ଓ ୭୨.୮୪୪୮ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୩୧୮ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପ୍ରାନ୍ତିଜ ସହରର ମୋଟ ଜନସଂଖ୍ୟା ୨୨୩୦୬ ଅଟେ । ସେଥି ମଧ୍ୟରୁ ୫୨.୨୦% ଜଣ ପରୁଷ ହୋଇଥିବା ବେଳେ ୪୭.୮୦% ଜଣ ନାରୀ ଅଟନ୍ତି । ପ୍ରାନ୍ତିଜର ସାକ୍ଷରତା ହାର ୭୦.୨୩% ଅଟେ । ଏହା ଜାତୀୟ ହାରଠାରୁ ୫.୩୯% ପ୍ରତିଶତ କମ ଅଟେ । ସେଥିରୁ ୪୦.୩୮% ପ୍ରତିଶତ ପୁରୁଷ ଓ ୨୯.୮୫% ନାରୀ ଅଟନ୍ତି । ୧୧.୫୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଗୁଜରାଟୀ ପ୍ରାନ୍ତିଜର ସରକାରୀ ଭାଷା ଅଟେ ।
ପ୍ରମୋଦବର୍ଦ୍ଧିନୀ , [ରାଚୀନ କେନ୍ଦ୍ର ଜାଭାର ମେଡଙ୍ଗ ରାଜ୍ୟର ରାଜା ରକାଇ ପିକତାନ  ( 838-850)ଙ୍କ ମୁଖ୍ୟ ରାଣୀ ଥିଲେ  । ସେ ଶୈଳେନ୍ଦ୍ର ରାଜା ସମାରତୁଙ୍ଗଙ୍କ କନ୍ୟା ଥିଲେ । ପିକତାନଙ୍କ ସହ ତାଙ୍କର ବିବାହକୁ ରାଜନୈତିକ ସାଲିସ ବୋଲି କୁହାଯାଇଥାଏ । ସାଇଲେଙ୍ଗର ବୌଦ୍ଧ ଧର୍ମାବଲମ୍ବୀ ରହିଥିବା ବେଳେ ସଞ୍ଜୟ ବଂଶ ରାଜାମାନେ ହିନ୍ଦୁ ଥିଲେ । ପ୍ରମୋଦବର୍ଦ୍ଧିନୀଙ୍କ ଉଦ୍ୟମରେ ବୋରୋବୁଦୁର ଓ ଅନନ୍ୟ ବୁଦ୍ଧ ମନ୍ଦିର ସବୁ ପ୍ରମବନାନ ସମତଳରେ ପ୍ରତିଷ୍ଠା ହେଇଥିଲା ।ଶେଉ । ପ୍ଲାଅସାନ ଓ ସଜୀବନ ବୁଦ୍ଧହ ମନ୍ଦିର ତାଙ୍କର ଅବଦାନ ଥିଲା । ତାଙ୍କର ନାମ ଅନେକ ସିଲାଲେଖରେ ରହିଛି । 842 ମସିହାର ଟୃ ତେପୁସାନ ସିଲାଲେଖାରେ ବୋରୋବୁଦୁରର ରକ୍ଷୟଣା ବେଷଣ ପାଇଁ କରମୁକ୍ତ ଜମି ପ୍ରଦାନ କରାଯାଇଥିବା ଉଲ୍ଲେଖ ରହିଛି । 829 ମସିହାର ରୁକାନ ସିଲାଲେଖରେ ଭୂକମ୍ପଦ୍ୱାରା ଧ୍ୱଂଶ ହେଇଯାଇଥିବା ରୁକାମ ଗ୍ରାମର ପୁନରୁଦ୍ଧାର ବିଷୟରେ ଉଲ୍ଲେଖ ରହିଛି । ସେଠାରେ ଏକ ପବିତ୍ର ମନ୍ଦିର ନିର୍ମିତ ହେଇଥିଲା ଯାହାକୁ ଏବେ ସଜୀବନ ମନ୍ଦିର କୁହାଯାଏ । ଲୋରୋ ଜୋଂରାନ କିମ୍ବଦନ୍ତୀ ଅନୁସାରେ ପ୍ରେମବରଣ ମନ୍ଦିରର ଦୁର୍ଗ ପ୍ରତିମୂର୍ତି ସହ ପ୍ରମୋଦବର୍ଦ୍ଧିନୀଙ୍କ ଚେହେରାର ସଦୃଶ ରହିଥିଲା ।
ଇବାଣ୍ଡ୍ରୋନିକ ଏସିଡ, ଯାହାକୁ ଆଇବାଣ୍ଡ୍ରୋନେଟ ମଧ୍ୟ କୁହାଯାଏ, ହେଉଛି ଏକ ଔଷଧ ଯାହା ଓଷ୍ଟିଓପୋରୋସିସ, କର୍କଟ ରୋଗ କାରଣରୁ ଅଧିକ ରକ୍ତ କ୍ୟାଲସିୟମ କିମ୍ବା ସ୍ତନ କର୍କଟରୁ ହାଡ଼ ମେଟାସ୍ଟାସିସ ହୋଇଥିବା ରୋଗମାନଙ୍କରେ ବ୍ୟବହୃତ ହୁଏ । ଏହା ପାଟିରେ କିମ୍ବା ଇଞ୍ଜେକସନ ଆକାରରେ ଶିରାରେ ଦିଆଯାଇପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବୁକୁଜ୍ୱାଳା, କମ୍ ରକ୍ତ କ୍ୟାଲସିୟମ, ଦୁର୍ବଳତା, ମୁଣ୍ଡବିନ୍ଧା ଏବଂ ଜ୍ୱର ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲାକସିସ, ଏସୋଫେଜାଇଇଟିସ, ଫିମର ଅସ୍ଥିଭଗ୍ନ ଏବଂ ହନୁ ହାଡ଼ର ଅସ୍ଥିକ୍ଷୟ  (ଓଷ୍ଟିଓନେକ୍ରୋସିସ୍) ହୋଇପାରେ  । ଏହା ଏକ ବିସଫସଫୋନେଟ୍ ଯାହା ଓଷ୍ଟିଓକ୍ଲାଷ୍ଟ କୋଷଗୁଡ଼ିକଦ୍ୱାରା ହାଡ଼ ଭାଙ୍ଗିବା ବନ୍ଦ କରିଦିଏ । ବୋହିରିଙ୍ଗର୍ ମାନହେଇମଦ୍ୱାରା ୧୯୮୬ ମସିହାରେ ଇବାଣ୍ଡ୍ରୋନିକ ଏସିଡ ପ୍ୟାଟେଣ୍ଟ ହୋଇଥିଲା ଏବଂ ୧୯୯୬ରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏକ ୧୫୦ ମିଗ୍ରା ବଟିକାର ମୂଲ୍ୟ ପ୍ରାୟ ୪.୫୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ପ୍ରାୟ ୧୨ ଡଲାର ଥିଲା ।
କଭି ଖୁସି କଭି ଗମ୍ ହେଉଛି ୨୦୦୧ ମସିହାରେ ମୁକ୍ତିଲାଭ କରିଥିବା ଏକ ପାରିବାରିକ ହିନ୍ଦୀ ଚଳଚ୍ଚିତ୍ର । ଚଳଚ୍ଚିତ୍ରର ଚିତ୍ରନାଟ୍ୟ ନିର୍ଦ୍ଦେଶକ ହେଉଛନ୍ତି କରଣ ଜୋହର । ଚଳଚ୍ଚିତ୍ରର ମୁଖ୍ୟ ଭୂମିକାରେ ଅଭିନୟ କରିଛନ୍ତି ଅମିତାଭ ବଚ୍ଚନ, ଜୟା ବଚ୍ଚନ, ସାହାରୁଖ ଖାଁ, କାଜଲ,ହ୍ରିତିକ ରୋଶନ ଇତ୍ୟାଦି । ଚଳଚ୍ଚିତ୍ରରେ ସଂଗୀତ ପରିଚାଳନା କରିଛନ୍ତି ଜତୀନ-ଲଳିତ ଜୋଡି, ସନ୍ଦେଶ ସାଣ୍ଡିଲ୍ୟ ଏବଂ ଆଦେଶ ଶ୍ରୀବାସ୍ତବ । ସଂଗୀତର ବୋଲ ଲେଖିଛନ୍ତି ସମୀର ଓ ଅନୀଲ ପାଣ୍ଡେ । ଇଜିପ୍ଟ,, ଯୁକ୍ତ ରାଜ୍ୟର ବଂକିଙ୍ଗହାମ ପେଲେସ ଏବଂ ମୁମ୍ବାଇର ବିଭିନ୍ନ ସ୍ଥାନରେ ଶୁଟିଂ ହୋଇଥିବା ଏହି ଚଳଚ୍ଚିତ୍ରଟି ୧୪ ଡିସେମ୍ବର ୨୦୦୧ରେ ମୁକ୍ତିଲାଭ କରିଥିଲା । କାହାଣୀ ୟଶୋବର୍ଦ୍ଧନ ୟଶ ରାୟଚାନ୍ଦ  (ଅମିତଭ ବଚ୍ଚନ ଅଭିନୀତ) ଜଣେ ବଡ଼ ବ୍ୟବସାୟୀ  । ସେ ନିଜ ସ୍ତ୍ରୀ ନନ୍ଦିନୀ  (ଜୟା ବଚ୍ଚନ ଅଭିନୀତ) ଏବଂ ଦୁଇ ପୁଅ ରାହୁଲ (ସାହାରୁଖ ଅଭିନୀତ) ଏବଂ ରୋଶନ  (ହ୍ରିତିକ ଅଭିନୀତ) ସହ ଦିଲ୍ଲୀରେ ରହନ୍ତି  । ବଡ଼ପୁଅ ରାହୁଲ ପ୍ରକୃତରେ ୟଶ ଏବଂ ନନ୍ଦିନୀଙ୍କଦ୍ୱାରା ଜନ୍ମରୁ ପୋଷ୍ୟପୁତ୍ର ରୂପେ ଗୃହୀତ । ଏକଥା ୟଶ ପରିବାରରେ କେବଳ ରୋଶନ  (ସାନପୁଅ) ବ୍ୟତୀତ ଅନ୍ୟ ସମସ୍ତେ ଜାଣନ୍ତି  । ୟଶ ପରିବାର ପରମ୍ପରା ତଥା ଆଦର୍ଶକୁ ଅତ୍ୟନ୍ତ ଗୁରୁତ୍ୱ ଦିଅନ୍ତି । ସମୟ ଗଡିଚାଲେ । ରାହୁଲ, ଅଞ୍ଜଳୀ ନାମକ ଏକ ଝିଅ  (କାଜଲ ଅଭିନୀତ) ସଂସ୍ପର୍ଶରେ ଆସେ ଏବଂ ତାରି ପ୍ରେମରେ ପଡିଯାଏ  । ତେବେ ଅଞ୍ଜଳୀ ନିମ୍ନ ମଧ୍ୟବିତ୍ତ ପରିବାରରୁ ହୋଇଥିବାରୁ ରାହୁଲର ପିତାମାତା ରାହୁଲକୁ ଏଥିରୁ ନିବୃତ କରନ୍ତି । ୟଶ ରାୟଚାନ୍ଦ ପରିବାରର ପରମ୍ପରା ଅନୁସାରେ ରାହୁଲର ଜୀବନସାଥି ଭାବେ ନୈନା  (ରାଣୀ ମୁଖାର୍ଜୀ)କୁ ପସନ୍ଦ କରନ୍ତି ଏବଂ ନୈନାକୁ ବୋହୁ କରିବା ଅଭିଳାଷ ବ୍ୟକ୍ତ କରନ୍ତି  । ନୈନା ଯେତେବେଳେ ଜାଣେ ଯେ ରାହୁଲ ବାସ୍ତବରେ ଅଞ୍ଜଳୀକୁ ଭଲ ପାଇବସିଛି, ସେ ରାହୁଲକୁ ଅଞ୍ଜଳୀକୁ ହିଁ ଜୀବନସାଥି କରିବା ପାଇଁ ଆଗେଇ ଯିବାକୁ ପ୍ରବର୍ତ୍ତାଏ । ୟଶ ରାୟଚାନ୍ଦ ଏକଥା ଜାଣିବାପରେ ଭୀଷଣ ଭାବେ ରାଗନ୍ତି । ତେବେ ବାପାଙ୍କୁ ଖୁସି କରିବାକୁ ଯାଇ ରାହୁଲ ଅଞ୍ଜଳୀକୁ ବିବାହ ନ କରିବା ପ୍ରତିଶ୍ରୁତି ଦେଇଦିଏ । ତେବେ ଏକଥା ଅଞ୍ଜଳିକୁ ଜଣାଇବାକୁ ଯାଇ ଦେଖେ ତ, ଅଞ୍ଜଳୀର ପିତାଙ୍କ  (ଆଲୋକନାଥ ଅଭିନୀତ) ମୃତ୍ୟୁ ହୋଇଯାଇଛି  । ଏଭଳି ସ୍ଥଳେ ସେ ପୂର୍ବ ପ୍ରତିଶ୍ରୁତିରୁ ଓହରିଯାଇ ପୁଣି ଅଞ୍ଜଳୀକୁ ବାହା ହୋଇଯାଏ । ୟଶ ରାୟଚାନ୍ଦ ଏହି ବିବାହ କଥା ଜାଣିବା ପରେ ରାହୁଲକୁ ତ୍ୟେଜ୍ୟପୁତ୍ର କରି ସମସ୍ତ ସମ୍ପତ୍ତିଗତ ଅଧିକାରରୁ ବଞ୍ଚିତ କରିଦିଅନ୍ତି । ମାଆ ନନ୍ଦିନି କିନ୍ତୁ ରାହୁଲକୁ ନିଜ ସ୍ନେହରୁ ମୁକ୍ତି ଦେଇପାରନ୍ତି ନାହିଁ । ସେ ସଯୀଦା  (ଫରିଦା ଜଲାଲ ଅଭିନୀତ)କୁ ପଠାଇ ରାହୁଲ ପ୍ରତି ନଜର ରଖି ତାର ସମସ୍ତ ସୁବିଧା ଅସୁବିଧାରେ ସାହାଯ୍ୟ କରିବାକୁ କହନ୍ତି  । ରାହୁଲ ତେଣେ ବୋର୍ଡିଙ୍ଗ ସ୍କୁଲରେ ରୋହନକୁ ମିଶି ଅନୁରୋଧ କରେ କି ସେ ରାହୁଲ କଥା ନ ଭାବି ଯେପରି ମାଅଙ୍କର ସମସ୍ତ ଯତ୍ନ ନେଉ । ବହୁ ଘାତ ପ୍ରତିଘାତ ତଥା ଅନେକ ରୋଚକ ମୋଡ ଦେଇ କାହାଣୀ ଗତି କରିବାପରେ ରାୟଚାନ୍ଦ ପରିବାର ନିଜର ଭୁଲ ସୁଧାରି ରାହୁଲ ଏବଂ ଅଞ୍ଜଳୀକୁ ନିଜ ପରିବାରର ଗ୍ରହଣ କରନ୍ତି । ଏହିପରି ଭାବେ କାହାଣିର ଏକ ସୁଖଦ ଅନ୍ତ ଘଟିଛି । ଚରିତ୍ର ଅମିତାଭ ବଚ୍ଚନ,--- ୟଶବର୍ଦ୍ଧନ ୟଶ ରାୟଚନ୍ଦ୍ର ଭୁମିକାରେ ଜୟା ବଚ୍ଚନ-- ନନ୍ଦିନୀ ରାୟଚନ୍ଦ୍ର ଭୁମିକାରେ ସାହାରୁଖ ଖାଁ -- ରାହୁଲ ରାୟଚନ୍ଦ୍ର ଭୁମିକାରେ କାଜଲ --- ଅଞ୍ଜଳୀ ଶର୍ମା ଭୁମିକାରେ ହ୍ରିତିକ ରୋଶନ--- ରୋଶନ ରାୟଚନ୍ଦ୍ର ଭୁମିକାରେ ରାଣୀ ମୁଖାର୍ଜୀ --- ନୟନା କପୁର ଭୁମିକାରେ ଏହା ଛଡା ଅନ୍ୟାନ୍ୟ ଗୌଣ ଚରିତ୍ରରେ ଫରିଦା ଜଲାଲ, ଆଲୋକନାଥ, ଜୁଗଳ ହଂସରାଜ ଇତ୍ୟାଦି ମଧ୍ୟ ଚଳଚ୍ଚିତ୍ରଟିରେ ଅଭିନୟ କରିଛନ୍ତି ।
ବେଞ୍ଜାଇଲପେନିସିଲିନ  (ଇଂରାଜୀ ଭାଷାରେ ଅନ୍ୟ ନାମ ପେନିସିଲିନ ଜି/ ) ଏକ ଆଣ୍ଟିବାୟୋଟିକ   ଯାହା ଅନେକ ଜୀବାଣୁ ସଂକ୍ରମଣର   ଚିକିତ୍ସାରେ ବ୍ୟବ‌ହାର କରାଯାଏ  । ଏହି ସଂକ୍ରମଣ ଗୁଡ଼ିକର ନାମ ନିମୋନିଆ, ସ୍ଟ୍ରେପ ଥ୍ରୋଟ  , ସିଫିଲିସ୍, ନେକ୍ରୋଟାଇଜିଙ୍ଗ ଏଣ୍ଟେରୋକୋଲାଇଟିସ  , କଣ୍ଠଅଳତି, ଗ୍ୟାସ ଗାନ୍ଗ୍ରିନ  , ଲେପ୍ଟୋସ୍ପାଇରୋସିସ  , ସେଲ୍ୟୁଲାଇଟିସ  , ଓ ଟେଟାନସ   ନିମୋକୋକାଲ ମେନିଞ୍ଜାଇଟିସ   ରୋଗ ନିମନ୍ତେ ଏହା ପ୍ରଧାନ ଔଷଧ । ଏହି ଔଷଧ ଶିରାଭ୍ୟନ୍ତର   ବା ମାଂସପେଶୀରେ   ଇଞ୍ଜେକସନ ଆକାରରେ ଦିଆଯାଏ । ଏହି ଔଷଧ ଦୁଇ ଆକାରରେ ମିଳେ ଯଥା:- ବେଞ୍ଜାଥିନ ବେଞ୍ଜାଇଲପେନିସିଲିନ   ଓ ପ୍ରୋକେନ ବେଞ୍ଜାଇଲପେନିସିଲିନ   ଯାହା ମାଂସପେଶୀରେ ଦିଆଯାଏ । ଏହାର ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ବାତ  , ଓ ଆନାଫାଇଲାକ୍‌ସିସ ଭଳି ଆଲର୍ଜି ପ୍ରତିକ୍ରିୟା   ଦେଖାଯାଏ । ଏହି ଔଷଧ ଦେଇ ସିଫିଲିସ ରୋଗର ଚିକିତ୍ସା କଲାବେଳେ ଏକ ପ୍ରତିକ୍ରିୟା ଦେଖାଯାଇ ପାରେ ଯାହାର ନାମ ଜାରିସ-ହେର୍କ୍ସ‌ହାଇମର  । ପେନିସିଲିନ ଆଲର୍ଜି   ଥିବା ରୋଗୀଙ୍କୁ ଏହା ଦିଆଯାଏ ନାହିଁ । ଗର୍ଭାବସ୍ଥାରେ ଏହା ସାଧାରଣତଃ ନିରାପଦ ଥାଏ । ଏହା ପେନିସିଲିନ   ଓ ବିଟା ଲାକ୍ଟମ   ଶ୍ରେଣୀର ଏକ ଔଷଧ । ସନ ୧୯୨୯ରେ ବେଞ୍ଜାଇଲପେନିସିଲିନ ଆବିଷ୍କୃତ ହେବା ପରେ ସନ ୧୯୪୨ରୁ ଡାକ୍ତରୀ ବ୍ୟବ‌ହାରରେ ଲାଗିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହାର ହୋଲସେଲ ମୂଲ୍ୟ ଦିନ‌କୁ ପ୍ରାୟ ୦.୨୪ରୁ ୨.୭୨ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ କୋର୍ଷର ମୂଲ୍ୟ ପ୍ରାୟ ୧୦୦ରୁ ୨୦୦ ଡଲାର ।
ଇମ୍ପାଲା  ଇଂରାଜୀ ଭାଷାରେ  ,   ମଧ୍ୟମ ଆକାରର ଏକ ପ୍ରକାର ହରିଣ   ଯାହା ପୂର୍ବ ଓ ଦକ୍ଷିଣ ଆଫ୍ରିକାରେ ମିଳନ୍ତି । ସନ ୧୮୧୨ରେ ଜର୍ମାନୀ ପ୍ରାଣୀବିଜ୍ଞାନୀ ହିନରିଚ ଲାଇଟେନସ୍ଟେନ ସର୍ବ ପ୍ରଥମେ ୟୁରୋପ ଶ୍ରୋତାମାନଙ୍କ ଆଗରେ ଇମ୍ପାଲାର ବୈଜ୍ଞାନିକ ବର୍ଣ୍ଣନା   କରିଥିଲେ ଯିଏ ଏପିସେରସ ପ୍ରଜାତିର   ମୋନୋଟାଇପ ସ୍ପେସିର   ଏକ ମାତ୍ର ସଭ୍ୟ । ଏହାର ଦୁଇଟି ଉପ‌ପ୍ରଜାତି   ଅଛନ୍ତି, କୃଷ୍ଣକାୟ ବଡ଼ଟି କଳା ମୁହାଁ ଇମ୍ପାଲା । ଇମ୍ପାଲାର କାନ୍ଧ ଉଚ୍ଚତା ପ୍ରାୟ ୭୦-୯୨ ସେ:ମି: ଓ ଓଜନ ପ୍ରାୟ ୪୦ କେଜି-୭୬କେଜି/୮୮-୧୬୮ ପାଉଣ୍ଡ । ଏହାର ଚିକ୍କଣ, ଲାଲ ତମ୍ବା ରଙ୍ଗର ଚମଡ଼ା ବା କୋଟ   ଥାଏ । ଅଣ୍ଡିରା ଇମ୍ପାଲା ଦେଖିବାକୁ ପତଳା, ଲାୟାର ବାଦ୍ୟ ଭଳି ଶିଙ୍ଗ  ଯାହାର ଦୈର୍ଘ୍ୟ ପ୍ରାୟ ୧୮-୩୬ "/୪୫-୯୨ସେ:ମି: । ମୁଖ୍ୟତଃ ଦିନରେ ବିଚରଣ କରୁଥିବା ଇମ୍ପାଲା ସାମାଜିକ   ପ୍ରାଣୀ ବା ଭୌଗଳିକ ତ‌ଥା ଜଳବାୟୁ ସଙ୍ଗତି ନେଇ ନିଜର ଏକ ନିର୍ଦ୍ଦିଷ୍ଟ କ୍ଷେତ୍ରରେ   ରହନ୍ତି । ତିନୋଟି ସ୍ୱତନ୍ତ୍ର ସାମାଜିକ ଦଳରେ ରହୁଥିବା ଦେଖାଯାଏ ଯଥା:- କ୍ଷେତ୍ରୀୟ ଅଣ୍ଡିରା, ମାଈ ଦଳ ଓ ବାଚେଲର ଦଳ । ଇମ୍ପାଲା ଦୁଇ ପ୍ରକାର କୁଦା ମାରିବା ଦେଖାଯାଏ ଯାହା ହିଂସ୍ର ଜନ୍ତୁ-ବିରୁଦ୍ଧ   ରଣନୀତି ହୋଇପାରେ । ଏହା ଏକ ଶାକାହାରୀ ପ୍ରାଣୀ ଓ ଚରିବୁଲି ତାହାର ଖାଦ୍ୟ  ( , ) ଖାଏ  । ମଇ ମାସ ଶେଷ ଆଡ଼କୁ ୩ ସପ୍ତାହ ଧରି ଏହାର ପ୍ରଜନନ ଋତୁ   ଆରମ୍ଭ ହୁଏ । ମାଈ ସଙ୍ଗମ ନିମନ୍ତେ ଅଣ୍ଡିରାମାନଙ୍କ ମଧ୍ୟରେ ଲଢ଼େଇ ହୁଏ ଓ ଯିଏ ଯିତେ ସେ ସଙ୍ଗମେଚ୍ଛୁ ମାଈ ସ‌ହିତ ସଙ୍ଗମ କରେ । ଗର୍ଭ ଧାରଣ ୬-୭ ମାସ ପର୍ଯ୍ୟନ୍ତ ରହିବା ପରେ ଗୋଟିଏ ଛୁଆ ଜନ୍ମ ହେବା ସଙ୍ଗେ ସଙ୍ଗେ ତାକୁ ଲୁଚେଇ ଦିଆଯାଏ । ବାଛୁରୀଗୁଡ଼ିକ ୪-୬ ମାସ ପର୍ଯ୍ୟନ୍ତ ମାତା କ୍ଷୀର ପିଅନ୍ତି   ଓ ତା ପରେ ଅଣ୍ଡିରା ଛୁଆଙ୍କୁ ଅନ୍ୟ ଅଣ୍ଡିରାଙ୍କ ସାଥିରେ ରହିବାକୁ ତଡ଼ିଦିଆଯାଏ ଓ ମାଈ ଛୁଆ ରହିଯାଏ । ଏହାର ବୈଜ୍ଞାନିକ ନାମକରଣ   ଏପିସେରୋସ     .   -   କରାଯାଇଛି ଓ ଏହି ନାମଟି ପୂରାତନ ଗ୍ରୀକ ଭାଷାରୁ ନିଆଯାଇଛି     ,  ' , '  +   ,  ' ' ; ନିର୍ଦ୍ଦଷ୍ଟ ପ୍ରାଣୀ ବିଜ୍ଞାନ ନାମ   ମେଲାମ୍ପସ ମଧ୍ୟ ଗ୍ରୀକ ଭାଷାରୁ ନିଆଯାଇଛି ଯାହାର ସାହିତ୍ୟିକ ଅର୍ଥ କଳା ପାଦ     .   -     ,  ' '  +   ,  ' '  । ବୋଭିଡି ପରିବାର   ଓ ଏପିସେରୋସ ଜେନସର   ଇମ୍ପାଲା ଏକମାତ୍ର ଏପିସେଓସ ସଭ୍ୟ   ହୋଇ ବଞ୍ଚିରହିଛି ।
ହିନ୍ଦୋଳ,ଢେଙ୍କାନାଳ ଜିଲ୍ଲାର ଏକ ତହସିଲ ଅଟେ। ଅବସ୍ଥିତି ୨୯ କିଲୋମିଟର ଜାତୀୟ ରାଜପଥଠାରୁ ଦୂରତାରେ ଅବସ୍ଥିତ । ମା ରତ୍ନେଶ୍ୱରି ହେଉଛନ୍ତି ହିନ୍ଦୋଳର ପ୍ରମୁଖ ଦେବୀ। ମାଙ୍କ ମହିମା ଜୀବନ୍ତ ଏଠି।
ସୁରେନ୍ଦ୍ରନାଥ ମିଶ୍ର  (୨୦ ସେପ୍ଟେମ୍ବର ୧୯୫୩ - ୨୪ ଜାନୁଆରୀ ୨୦୨୧) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସୁରେନ୍ଦ୍ରନାଥ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୯୦ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ବେଗୁନିଆ ବିଧାନ ସଭା ନିର୍ବାଚନ ମଣ୍ଡଳୀରୁ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ସୁରେନ୍ଦ୍ରନାଥ ମିଶ୍ର ୧୯୫୩ ମସିହାର ସେପ୍ଟେମ୍ବର ମାସ ୨୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କୃଷ୍ଣ ଚରଣ ମିଶ୍ର ଏବଂ ପତ୍ନୀଙ୍କ ନାମ ଶାନ୍ତି ମିଶ୍ର । ରାଜନୈତିକ ଜୀବନ ସୁରେନ୍ଦ୍ରନାଥ ଓଡ଼ିଶା ରାଜନୀତିରେ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ମୃତ୍ୟୁ ଭୁବନେଶ୍ୱରରେ ଚିକିତ୍ସାଧୀନ ଅବସ୍ଥାରେ ୨୦୨୧ ମସିହା ଜାନୁଆରୀ ୨୪ ତାରିଖ ଦିନ ସୁରେନ୍ଦ୍ରନାଥ ମୃତ୍ୟୁବରଣ କରିଥିଲେ ।
୨୦୦୮   ଗ୍ରେଗୋରି ପାଞ୍ଜି ଅନୁସାରେ ମଙ୍ଗଳବାର ଦିନ ଆରମ୍ଭ ହେଇଥିବା ଏକ ଅଧିବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 2008 ବର୍ଷ, 3 ଶହସ୍ରାବ୍ଦର 8 ବର୍ଷ, 21 ଶତାବ୍ଦୀର 8 ବର୍ଷ, ଏବଂ ୨୦୦୦ ଦଶକର 9 ବର୍ଷ ଥିଲା ।
ସୁବ୍ରତା ଗୂହା  ( ଜନ୍ମ 31 ଜାନୁଆରୀ 1946 କଲିକତା - ପରଲୋକ 5 ନଭେମ୍ବର 2003 , ମୁମ୍ବାଇ )ଜଣେ ଭାରତୀୟ କ୍ରିକେଟ ଖେଳାଳି  । ସେ ଭାରତ ପାଇଁ 1967ରୁ 1969 ମଧ୍ୟରେ 4ଟି ଟେଷ୍ଟ ଖେଳିଥିଲେ ।
ଫ୍ଲାଇଟ ଲେଫ୍ଟେନଅଣ୍ଟ ହରିତା କୌର ଦେଓଲ  (୧୯୭୨ - ଡିସେମ୍ବର ୨୫ , ୧୯୯୬ ) ରେ ଜଣେ ପାଇଲଟ ଥିଲେ  । ଜଣେ ମହିଳା ଭାବେ ଏକୁଟିଆ ର ଉଡାଜାହାଜ ଉଡେଇବାର ସେ ପ୍ରଥମ ମହିଳା ଥିଲେ। ୨ ସେପ୍ଟେମ୍ବର ୧୯୯୪ରେ ସେ ୨୨ ବର୍ଷ ବୟସରେ -748 ଉଡାଜାହାଜ ଚଳେଇଥିଲେ। କ୍ୟାରିଅର କୌରଙ୍କ ଜନ୍ମ ର ଗୋଟେ ଶିଖ ପରିବାରରେ ହେଇଥିଲା। ୧୯୯୩ରେ ୭ଜଣ ମହିଳାଙ୍କ ମଧ୍ୟରୁ ବାୟୁସେନାର  ରେ ଯୋଗ ଦେବାର ସେ ଜଣେ ଥିଲେ । ଭାରତୀୟ ବାୟୁସେନାର ପ୍ରଥମ ମହିଳା ଭାବେ ସେ ଏକୁଟିଆ ଉଡାଜାହାଜ ଚଳେଇଥିଲେ । ୧୦,୦୦୦ ଫୁଟ ଉପରେ ସେ ଉଡାଜାହାଜ ଚଳେଇଥିଲେ । ୨୫ ଡିସେମ୍ବର ୧୯୯୬ରେ ଠାରେ ଏକ ବିମାନ ଦୁର୍ଘଟଣାରେ ତାଙ୍କର ଦେହାନ୍ତ ହେଇଥିଲା । ସେହି ବିମାନରେ ଦୁର୍ଘଟଣାରେ ୨୪ ଜଣ ବାୟୁସେନା କର୍ମୀଙ୍କ ଦେହାନ୍ତ ହେଇଥିଲା ।
ଓଡ଼ିଆ ଲୋକ  (ଇଂରାଜୀ: , ) ଭାରତୀୟ ରାଜ୍ୟ ଓଡ଼ିଶାର ଏକ ଇଣ୍ଡୋ-ଆର୍ଯ୍ୟ ଜାତିଗତ ଗୋଷ୍ଠୀ  । ଓଡ଼ିଆ ଭାଷା ସେମାନଙ୍କର ମାତୃଭାଷା । ଓଡ଼ିଆ ଲୋକେ ଓଡ଼ିଶାରେ ମୁଖ୍ୟତଃ ସଂଖ୍ୟାଗରିଷ୍ଠ ଭାବେ ବସବାସ କରିବା ଛଡ଼ା ଆନ୍ଧ୍ର ପ୍ରଦେଶ, ଛତିଶଗଡ଼, ଝାଡ଼ଖଣ୍ଡ ଏବଂ ପଶ୍ଚିମ ବଙ୍ଗରେ ଗୁରୁତ୍ୱପୂର୍ଣ୍ଣ ସଂଖ୍ୟାଲଘୁ ଭାବେ ରହନ୍ତି । ବ୍ୟପ୍ତୁତ୍ତି ପ୍ରଥମ ଓଡ଼ିଆମାନଙ୍କୁ ଓଡ୍ର କିମ୍ବା କଳିଙ୍ଗ  (ପରେ ଉତ୍କଳ ନାମରେ ପରିବର୍ତ୍ତନ ହେଲା) କୁହାଯାଉଥିଲା  । ଓଡ଼ିଆ ଶବ୍ଦର ବ୍ୟବହାର ମହାଭାରତ ଭଳି ମହାକାବ୍ୟରେ ମଧ୍ୟ ଉଲ୍ଲେଖ ହୋଇଛି । ମହାଭାରତରେ ଲଢ଼ିଥିବା ଜାତିମାନଙ୍କ ମଧ୍ୟରୁ ଏକ ବୋଲି ଓଡ୍ରମାନଙ୍କ ନାମ ଉଲ୍ଲେଖ କରାଯାଇଛି । ପାଲି ସାହିତ୍ୟ ସେମାନଙ୍କୁ ଓଡକ ବୋଲି ଉଲ୍ଲେଖ କରାଯାଇଛି । ଟଲେମି ଏବଂ ପ୍ଲିନି ଦି ଏଲଡର ଭାରତର ପୂର୍ବ ଉପକୂଳରେ ବାସ କରୁଥିବା ଓରେଟାମାନଙ୍କ ବାବଦରେ ମଧ୍ୟ ବର୍ଣ୍ଣନା କରିଛନ୍ତି । ଆଧୁନିକ ଶବ୍ଦ ଓଡ଼ିଆ ୧୫ଶ ଶତାବ୍ଦୀରେ ମଧ୍ୟଯୁଗୀୟ ମୁସଲିମ ଇତିହାସକାରମାନଙ୍କଦ୍ୱାରା ବ୍ୟବହୃତ ହୋଇଥିଲା ପରେ ଓଡ଼ିଶାର ଗଜପତି ରାଜାମାନେ ଗ୍ରହଣ କରିଥିଲେ ।
ଭୂଇଁ କଖାରୁ ଏକ ଲତା ଜାତୀୟ ଉଦ୍ଭିଦ। ଏହାର ମୂଳରେ ବଡ଼ କନ୍ଦ ରହିଥାଏ। ଏହି କନ୍ଦକୁ ଭୂଇଁ କଖାରୁ କୁହାଯାଏ। ପତ୍ରଗୁଡ଼ିକ ଚିକ୍କଣ ଓ ପାଞ୍ଚଆଙ୍ଗୁଳିଆ ପତ୍ର ପରି ଶିରା ଶିରା ହୋଇଥାଏ। ଏହାର ଫୁଲ ଧଳା ଓ ଗୋଲାପୀ ରଙ୍ଗର ହୋଇଥାଏ। ବିବିଧ ଭାରତୀୟ ପ୍ରାଦେଶିକ ନାମ ଶାସ୍ତ୍ରୋକ୍ତ ଗୁଣ ମଧୁର ରସ, ସ୍ନିଗ୍ଧ, ଶୀତଳ, ରସାୟନ ବ୍ୟବହାର ଏହାର ମୂଳକୁ ହିଁ ଔଷଧରୂପେ ବ୍ୟବହାର କରାଯାଏ। ଏହା ରକ୍ତ ଶୋଧକ, ପୁଷ୍ଟିକର, ବାର୍ଦ୍ଧକ୍ୟ ନିବାରକ, ସ୍ୱର ପରିସ୍କାରକ, ସ୍ତନବର୍ଦ୍ଧକ, ମୂତ୍ରରୋଧ, ଅଶ୍ମରୀ, ବାୟୁ, ପିତ୍ତଦୋଷ, ଦାହ, ଶୁକ୍ର ହୀନତା, ଶାରୀରିକ ଦୁର୍ବଳତା, ପ୍ରମେହ ଓ ଧ୍ୱଜଭଙ୍ଗ ଆଦିର ଚିକିତ୍ସାରେ ବ୍ୟବହୃତ ହୁଏ। ବାହାର ଆଧାର ବୈଦ୍ୟରାଜ ଶ୍ରୀ କୃଷ୍ଣବ୍ରହ୍ମା ଶତପଥିଙ୍କ ବନୌଷଧି ବିଜ୍ଞାନ ।